### WHDLoadCD32

A WHDLoadCD32 egy speciális WHDLoad-verzió, amelyet CD³²-n lehet használni. Erre a hardverre lett optimalizálva, ezért csak egy bővítés nélküli CD³²-n használható. Nem fut SX-32-n vagy egyéb más gépen.

Különbségek a WHDLoad normál verziójához képest:

- használatához nem szükséges kulcsfájl, ezért szabadon terjeszthető
- csak a 68020 CPU támogatott, ez azt jelenti, hogy nincs MMU támogatás sem
- a fast memória nem támogatott
- egyáltalán nincs írási támogatás, nincs mentés, elért pontok vagy coredump (a CD általában csak olvasható)
- sok, CD³² számára felesleges opció el lett távolítva, hogy a program kisebb és memóriatakarékos legyen, lásd Használat és opciók
- a következő resload funkciók nincsenek megvalósítva, ezek használata a WHDLoad leállását eredményezi:

  TDREASON_ILLEGALARGS:

  - resload_DiskLoadDev
  - resload_ProtectRead
  - resload_ProtectReadWrite
  - resload_ProtectWrite
  - resload_ProtectRemove
  - resload_ProtectSMC
- a következő resload funkciók valójában nem működnek, minden esetben sikeres végrehajtást jeleznek:
  - resload_SaveFile
  - resload_SaveFileOffset
  - resload_DeleteFile
- nincs beépített megállító/monitor támogatás
- nincs a normál WHDLoad-hoz hasonló stack-terület ellenőrzés, a tesztjeim azt mutatják, hogy az alapértelmezett 4096 bytenak elégnek kell lennie a WHDLoadCD32 számára

### Tippek a WHDLoad CD³²-n való használatához

A CD³² fő problémája a korlátozott memória. Csak 2 MB chip memória van. Ezért a cél az, hogy a lehető legtöbb szabad memória álljon a WHDLoad és különösen a PreLoad funkció számára. Győződj meg róla, hogy nem fut semmilyen más program a WHDLoadCD32-vel egyidőben.

- Ha az installáló felkínálja a lemezkép és a fájlok közötti választás lehetőségét, használd a fájlokat. Több kisebb fájlt könnyebb gyorsítótárazni, mint egy nagyot.
- Ha az installáló tudja tömöríteni a fájlokat ProPack/FImp segítségével, használd ki és tömörítsd össze az összes fájlt (az RNC1 adja a legjobb tömörítési arányt). Tömörített fájlok esteén a PreLoad kevesebb memóriát használ és gyorsabb lesz a betöltés.
- Használd az AllocMemReverse programot WHDLoadCD32 (vagy hasonló program) futtatása előtt. Az AllocMemReverse egy kis program, ami megtalálható a WHDLoad fejlesztői verziójában. A program módosít egy AllocMem funkciót, hogy az mindig a MEM_REVERSE memória-attribútumot használja a lefoglaláshoz. Ennek az a hatása, hogy a memória felülről lefelé és nem a szokásos módon lesz lefoglalva. Ez szabadon tartja az alsó memória-területeket. Ez azért fontos, mert a WHDLoad-nak szüksége van a 0-ás címen, a chipmem elején lévő területre. Az itt lévő memóriát el kell rakni valahová. Emiatt további memória szükséges ennek tárolására. Minnél több az alsó területen használt memória, annál kevesebb lesz elérhető az installált program és az előre betöltött adatfájlok számára.
- Mindig használd a Data opciót. A PreLoad nem tudja, hogy az installáló melyik fájlokat fogja betölteni, ezért betölti az összes fájlt, amit megtalál. Hogy ezt elkerüld, létre kell hozni egy olyan könyvtárat, ahol csak a szükséges fájlok találhatóak. Töröld el az olyan felesleges fájlokat, mind a #?.info, #?.Slave, ReadMe, Manual, .... Aztán indítsd így a WHDLoad-ot: `WHDLoadCD32 :Slaves/XYZ.Slave Data=:Data/XYZ PreLoad`. Az aktuális könyvtárat nem kell megváltoztatnod.
- Ne használj XPK-val tömörített fájlokat. Az XPK kitömörítéséhez sok memória kell, mivel az XPK moduloknak a memóriában kell lenniük, a kitömörítéshez is memória kell és a kitömörítés memória-töredezést okozhat.