### Patcher * Úprava programov

Patcher je univerzálny nástroj na modifikovanie súborov či diskov. V skorších dobách programu WHDLoad bol preferovaným nástrojom na vytváranie súborov alebo obrazov z neštandartných diskových formátov. Teraz sa na tieto účely používa program RawDIC. Viac informácii nájdete v dokumentácii, ktorá sa nachádza v `developerskom` archíve.

Patcher POTREBUJE font `ruby.8`. Tento font sa nachádza na originálnej diskete Workbench. Ak font nie je k dispozícii, Patcher sa nespustí.

Možnosti:

- jednoduchý výber zdrojového zariadenia
- disková rutina neskolabuje kvôli rýchlemu CPU
- pracuje i na Escom Amigach (s ich nešťastnými disketovými mechanikami)
- pracuje v multitaskingu (je dokonca možné inštalovať i dve hry súčasne, ak máte dve disketové jednotky)
- zobrazuje číslo stopy počas čítania disku (hodí sa na odstraňovanie chýb) a vypisuje chybové hlásenia (read error, disk full a pod.)
- môžete ho debugovať so štandardným debuggerom

Nevýhody:

- je treba asi 6-8 hodín na pochopenie programu (pre programátora).
- väčšia spotreba pamäte (okolo 1 MB), závisí to od veľkosti obrazu. (Ale pre ľudí s menej než 2MB pamäte sú inštalačky aj tak nepoužiteľné.)