Registrácia, kontakt

#### Registrácia

Pre získanie aktuálnych informácií o registrácii navštívte našu stránku WHDLoad Homepage.

Súčasná neregistrovaná verzia WHDLoad neobsahuje žiadne funkčné obmedzenie (výnimkou sú inštalačky, ktoré autor vytvoril len pre registrovaných užívateľov). Avšak ako pripomienka na registráciu slúži oznam, ktorý sa zobrazí pri každom štarte programu. Po registrácii obdržíte osobný softwarový kľúč, ktorý toto okno odstráni.

Registračný kľúč bude platiť i pre všetky budúce verzie WHDLoad.

Registračný poplatok je 30 USD alebo 20 EUR. Ak nie je možnosť poslať Vám kľúč e-mailom, príplatok za médium a doručenie poštou je 5 USD alebo 5 EUR.

Platiť môžete poslaním hotovosti alebo online registráciou (vyžaduje vlastníctvo kreditnej karty). Ak chcete platiť v hotovosti, vyplňte prosím registračný formulár, priložte ho k bankovkám (prosím žiadne mince!) do nepriehľadnej obálky a pošlite na moju adresu.

#### Kontakt

e-mail | wepl@whdload.de |
Domovská stránka | http://www.whdload.de/wepl/ |
Stránka WHDLoad | http://www.whdload.de/ |
Poštová adresa |

#### Doslov

Tu je niekoľko informácií o mne a histórii WHDLoad.
Do prvého kontaktu s elektronikou som sa dostal počas mojich školských rokov. Môj o pár rokov starší brat postavil rôzne veci, ktoré ma veľmi nadchli a tak som začal robiť to isté. Postavil som (presnejšie povedané pokúsil som sa postaviť) rôzne elektronické zariadenia od blikajúcich diód až k zosilňovačom, atd. Neskôr prišli do módy počítače a mal som prístup ku stroji zvanému KC85. Prial som si mať vlastný počítač, ale to v tej dobe nebolo možné z rôznych dôvodov. Tak som začal stavať počítač z konštrukčných plánov publikovaných v nemeckom magazíne zvanom Funkamateur. Počas tohoto obdobia došlo v Nemecku k politickému zvratu, môj projekt sa ukázal byť zbytočným a nedokončil som ho. Potom som dostal starý CBM 3032 od priateľa a začal som na ňom programovať. Najskôr v Basic a neskôr i v strojovom kóde (kvôli rýchlosti). Napísal som pekný Backgammon program a rýchly simulátor Game of Life. O niečo neskôr, v roku 1990, som si kúpil moju prvú Amigu, A500. S mojimi prvými hrami - Corporation a RoboCop 2 - som si užil veľa zábavy - Amigu som dlho využíval hlavne na hranie hier. Až neskôr som začal programovať v jazyku assembler. Napísal som pár programov, WRip je z nich asi najznámejší. Na Vianoce v roku 1994 som naprogramoval prvých pár bajtov programu WHDLoad kvôli hre Cannon Fodder 2, ktorý bol z diskiet prakticky nehrateľný. Už niekedy predtým som sa stretol s harddiskovou inštaláciou pre hru Agony a bol som tým skutočne okúzlený. Divil som sa, ako to môže fungovať, pretože hra nepoužívala funkcie operačného systému, ale nainštalovaná hra čítala súbory z harddisku. Po dlhšom skúmaní som na to prišiel a začal som programovať niečo podobné pre CF2. Kód ležal na mojom HD nezmenený až do februára 1996. Dostal som nápad vytvoriť program, ktorý by technicky zvládal všetko, čo sa týka degradácie a prepínania do OS, niečo ako knižnica. Ďalšia časť kódu (Slave) by obsahovala špecifickú úpravu pre program, ktorý chceme nainštalovať. A tak sa zrodil WHDLoad. Vytvoril som základ programu, napísal som inštalačky pre hry Gods a Chaos Engine a v auguste 1996 som vydal prvú verziu pre verejnosť (0.43) cez Aminet. Veľa ohlasov mi neprišlo, ale i tak som pokračoval. Implementoval som viac prvkov a odstránil som chyby. Na začiatku roku 1997 uzrela svetlo sveta prvá WWW stránka WHDLoad. V apríli roku 1997 ma kontaktovali prví ľudia, ktorí sa zaujímali o vytváranie inštalačiek - Harry a Mr Larmer. To bola pre mňa skutočné šťastná chvíľa. Časom sa WHDLoad projekt ešte viac rozrástol. Viac schopností, lepšia kompatibilita a mnoho nových inštalačiek, ktoré boli programované rôznymi ľuďmi.
Dnes je WHDLoad veľmi stabilný a má mnoho možností. Zabralo to veľa úsilia, času a testovania. Myslím, že nikto si ani len nedokáže predstaviť ako veľa (hlavne preto, lebo väčšina častí WHDLoad sa jednoducho nedá odladiť v debug móde). Požiadavkou na registračný poplatok (ktorá prišla s WHDLoad 1.0) som sa snažil získať nejaké ocenenie a podporu za celé toto úsilie. So získanými peniazmi taktiež plánujem podporovať ostatných autorov WHDLoad inštalačiek, ale to záleží na počtu registrácií.
Dúfam, že i vy chcete podporiť budúci vývin programu WHDLoad a i vznik nových inštalačiek. Uskutočnime ten sen, kedy jedného dňa nezostane ani jedna hra, ktorá by musela zostať na diskete, pretože by pre ňu neexistovala žiadna harddisková inštalácia...