### Často kladené otázky (FAQ)

Otázka: | OK, mám inštalačku. Nemôžem ju spustiť alebo mám problémy s inštaláciou. Som si istý, že som všetko urobil správne. Čo teraz?

Odpoveď:

Môže sa to stať kvôli niekoľkým dôvodom:

- chýbajúce či nesprávne Tooltypy
  Niektoré inštalačky nefungujú správne (alebo vôbec), ak nenastavíte správne ToolType pre Váš systém. Prečítajte si dokumentáciu, aby ste zistili zoznam ToolType. ToolType, ktoré môžu pomôcť, sú napríklad NoCache, NoVBRMove, NoAutoVec, PAL/NTSC, NoMMU.
- Prečítajte si ReadMe súbor priložený k inštalačke
  Často vysvetľuje špecifické problémy, klávesy alebo ToolType, ktoré musia byť nastavené.
- zlá verzia programu WHDLoad
  Väčšina inštalačiek potrebuje poslednú verziu WHDLoad a nepobeží so staršou verziou. Staré dobré pravidlo je mať nainštalovanou aktuálnu verziu.
- vaša konfigurácia je nekompatibilná
  Obzvlášť procesory 68040/060 alebo niektoré turbokarty/ostatný hardvér spôsobuje problémy. Pokúste sa vypnúť všetok dodatočný hardvér a spustiť inštalačku znovu.
- nepodporovaná verzia programu
  Väčšina komerčných hier bola predávaná vo viacerých verziách (za plnú cenu / dopredaj v budget edícii / vydanie na coverdisku, oddelené NTSC/PAL verzie). Inštalačka môže samozrejme fungovať len vtedy, ak bola napísaná pre konkrétnu verziu hry. Ak máte inú verziu rovnakej hry, nebude fungovať. V tom prípade je jediným riešením kontaktovať autora inštalačky a požiadať ho o podporu vašej verzie. Vo väčšine prípadov Vám autor pomôže a upraví i vašu verziu behom pár dní.
- stará verzia inštalačky
  Keď sa po vydaní inštalačky zistia a opravia ďalšie chyby, vychádza na webe WHDLoad nová verzia. Vždy si stiahnite poslednú verziu inštalačky. Prosím pochopte, že na Aminete nie sú všetky a väčšina z nich tam ani nevychádza.
- objavili ste chybu
  I keď sú pred vydaním všetky inštalačky testované, môže uniknúť chybička. Ak si myslíte, že ste jednu takú objavili, napíšte detailnú správu o vašom probléme autorovi inštalačky. K tomu môžete použiť bugreport formulár na webovej stránke. Informujte o chybe čo najdetailnejšie, pretože ak nevieme o chybách mnoho, nemôžeme ich opraviť.
  Pozor: jediné správne miesto na hlásenie chýb je bugreport formulár alebo e-mail autorovi a nie comp.sys.amiga.games, pretože tam nechodí väčšina našich ľudí.

Otázka: | Mám hru, ale nenašiel som pre ňu inštalačku.
Odpoveď: | Spíšte zoznam vašich prianí. Môžete napísať i hry, ktoré už majú svoju vlastnú HD inštaláciu (kopírovateľné súbory a/alebo štandartne dodávaný inštalačný skript s hrou samotnou), ale majú problémy (nemožnosť ukončenia, potreba degradácie). Pamätajte na to, že väčšina z nás je schopná upraviť nanajvýš 25 hier za rok (i keď existujú výnimoční maniaci ;) Uveďte i prioritu jednotlivých prianí a skúste zistiť, ktoré hry už majú svoje inštalačky.
Otázka: | Je možné použiť WHDLoad na ištaláciu dema/hry, ktorá používa OS ?
Odpoveď: | V podstate nie je možné, aby demo/hra mohla z vnútra WHDLoad pristupovať do OS, odkiaľ bol WHDLoad spustený. Autor inštalačky musí pokryť všetky prístupy k OS. To znamená buď všetky volania OS zablokovať alebo ich adekvátne emulovať. Na emuláciu sa používa balík KickEmu, ktorý je dostupný pre rôzne verzie Kickstart. Použitím obrazu reálneho kickstartu sa vytvorí plnohodnotné OS prostredie vo vnútri WHDLoad. Všetko je popísané v 'Sources/whdload/kick.readme'.
Otázka: | Ak WDHLoad používa MMU (voľba NoMMU/S nie je zapnutá a na 68030 je zapnutá voľba MMU/S), všimol som si malé chyby v grafike či hudbe (napr. Beast2). Je to chyba ?
Odpoveď: | Nie, počas nahrávania sa to stáva. Je to kvôli tomu, že WHDLoad (ak beží s MMU) musí počas nahrávania na krátku dobu vypnúť prerušenia. Toto správanie sa nedá zmeniť.
Otázka: | Keď použijem ToolType NTSC, WHDLoad zobrazí Guru hlásenie.
Odpoveď: | V MCP 1.30 v ScreenManager je chyba, kvôli ktorej sa WHDLoad pri volaní OpenScreenTags zrúti. Vypnite ScreenManager v MCP.
Otázka: | Spustené hry bežia rýchlejšie ako by mali, hudba hrá zvláštne a spodná časť obrazovky chýba. Skúsil som PAL aj NTSC ToolType, ale nič nepomohlo.
Odpoveď: | Ak používate ovládač VooDoo, vypnite voľbu "FakeNativeModes" v ToolType ovládača.

Užívateľ sa pýta:

Myslím, že je správne požadovať za WHDLoad shareware poplatok, ale zdá sa mi to v mojom prípade nespravodlivé, pretože staré WHDLoad Slave fungujú bez registrácie a nezobrazujú requester.
Teraz som ale našiel dlho očakávanú inštalačku pre Shadowlands. Nainštaloval som ju z originálu pomocou inštalačky, ale bez registrovanej verzie nie je možné ukladať pozície. Ani nie je možnosť ukladať na disketu. A keď uvážim, že musím zaplatiť 30 mariek navyše len kvôli tomu, aby som si mohol poriadne zahrať, potom sa pýtam, prečo som si vôbec kupoval originál, i keď bol lacný?!
Dobre, keby som mal ďalšie originály, pre ktoré je treba sa registrovať, aby fungovali na 100%, asi by bolo vhodné sa registrovať. Ale len kvôli jednej hre?

Harry odpovedá:

Cena za prácu na inštalačke nemôže byť vypočítaná korektne - keby to bolo založené na počte hodín, ktoré autor strávil nad inštalačkou, potom by poplatok za WHDLoad mohol byť až 150-200 DM.
Bežne pracujem na jednej hre okolo 15 hodín (je pravda, že radšej upravujem komplikované hry) a často i viac. Napríklad, strávil som 40 hodín pracovaním na hre Unreal a stále ešte nie je dokončená. Príde testovanie a hranie hry, aby sa zistili prípadné komplikácie. A niekedy je ťažké to dotiahnuť do konca, i keď som sa s hrou otravoval dosť dlho (príkladom bol Masterblazer a jeho highscore).
Ak by som bral 20 DM na hodinu (čo je v Nemecku dosť nízka cena za tento druh práce), tak by som za inštalačku chcel 300DM x 35 mojich dorobených inštalačiek. To robí zhruba 10000DM. Nehovoriac o tom, že by som namiesto toho mohol zarábať omnoho väčšie peniaze v počítačovom priemysle (písané na počiatku 1999).
Nejde mi o peniaze, pretože napr. moje staršie inštalačky väčšinou fungujú aj s najnižšou možnou verziou, ale nesťažujte sa, keď inštalačka naozaj potrebuje novšiu verziu WHDLoad. Proste chápte registračný poplatok ako odmenu za už dokončené inštalačky.