### DIC * Lemez Képmás Készítő

A DIC egy segédprogram, amivel egy képmás fájlt készíthetsz egy floppy lemezről. A DIC beolvassa a floppy lemez tartalmát a megfelelő eszközön keresztül (pl. "trackdisk.device" a DF0: meghajtóhoz) és kiírja az adatokat egy fájlba az aktuális könyvtárba. A lemez-képmás fájl neve "Disk.1" , ahol az "1" a beolvasott lemez száma. A lemez száma automatikus növekszik minden beolvasott lemez után. A `Name` opciót használva meg lehet adni egy másik nevet.

A DIC használható még más eszközökhöz is, mint pl. a RAD:, PC0: vagy DS0: és a HD-s lemezekhez is.

Ha a floppy lemez egy sávja nem olvasható be rendesen és a DIC egy interaktív terminálról (pl. CON:) lett elindítva, meg fogja kérdezni, hogy átlépje-e a hibás sávot, vagy próbálja meg újra beolvasni. Nem-interaktív terminálokon ez át lesz lépve.
Az átlépett sávoknak megfelelő terület a "`TDIC`" mintával lesz feltöltve. Így lehetőség van az olvasási hibák későbbi azonosítására.

A DIC még használható lemezek részleges beolvasására a `SIZE/K/N` opció használatával. Ha használod, a DIC kihagyja a megadott érték utáni adatokat. Ez hasznos lehet, ha az utolsó sávok nincsenek használatban..

A sávokat át lehet lépni a `SKIPTRACK/K/N` opció használatával. Ez hasznos lehet az olyan lemezek másolására, amelyek lemez-alapú másolásvédelmet tartalmaznak (pl. az RN-Copylocks az első sávon).

Ha a `PEDANTIC/S` opció meg lett adva, akkor a DIC azonnal kilép, ha a sáv nem olvasható.

A DIC megszakítható bármikor a Ctrl-C megnyomásával.

#### Installálás

Másold a C: könyvtárba vagy hasonló helyre

#### Használat

A DIC interaktív használata:

- nyiss meg egy Shell-t
- lépj be abba a könyvtárba, ahová a képmásokat akarod helyezni
- írd be: "DIC" és nyomd meg a RETURN billentyűt
- most tedd be a lemezt a meghajtóba és kövesd a DIC utasításait
- az utolsó lemez beolvasása után szakítsd meg a programot a Ctrl-C megnyomásával

A DIC installáló szkriptben történő felhasználásához használd a következő opciókat: `FD=FIRSTDISK/K/N`, `LD=LASTDISK/K/N` és `PEDANTIC/S`. A fizikai másolásvédelemmel rendelkező lemezekhez használd a `SKIPTRACK/K/N` opciót. Ha lehetséges, használd a `SIZE/K` opciót, hogy lemezhelyet takarítsál meg ;-).

#### Opciók

`DEVICE,NAME,SKIPTRACK/K,SIZE/K,FD=FIRSTDISK/K/N,LD=LASTDISK/K/N,PEDANTIC/S`
`DEVICE` | az eszköz, amelyből a DIC a lemezeket fogja olvasni alapértelmezett: "DF0:" példa: "RAD:"
`NAME` | a készítendő képmás neve, ha megadod, a DIC nem fogja a képmást "Disk.X"-re nevezni, hanem a megadott nevet fogja használni. Ez az opció beállítja a `FIRSTDISK/K/N` és a `LASTDISK/K/N` értékét 1-re, ami azt jelenti, hogy csak egy lemez lesz beolvasva

`SKIPTRACK/K/N`

a megadott sávok nem lesznek beolvasva, a lemezképmásban a megfelelő terület a "`TDIC`" mintával lesz feltöltve; a következő táblázat néhány példát ad a sávok megadásának változatos lehetőségeiről

lista | sávok
1-5 | 1,2,3,4,5
2,90 | 2,90
2*2 | 2,4,...,156,158
10-20*5 | 10,15,20
1-5,7,99-104*2 | 1,2,3,4,5,7,99,101,103

`SIZE/K` | a készítendő képmás mérete, hasznos, ha a lemez végén van használaton kívüli terület; ha a méret nagyobb mint a fizikai képmás mérete, mellőzve lesz
`FD=FIRSTDISK/K/N` | az első lemez száma alapértelmezett: "FD=1" példa: "FD=0"
`LD=LASTDISK/K/N` | alapértelmezett "LD=999999" példa: "LD=3"
`PEDANTIC/S` | ha megadod, a DIC azonnal kilép, ha egy hibás sávval találkozik, installáló szkriptekben hasznos

#### Visszatérési kód

A visszatérési kód 0 ha az összes lemez sikeresen be lett olvasva, egyébként 10.