### Monitory / Freezery systému

Existuje mnoho čisto softwarových freezerov. Použitie takýchto programov sa výborne hodí na výrobu a odlaďovanie Slave a nainštalovaných programov. WHDLoad priamo podporuje HrtMon a ThrillKill. Ostatné programy môžu byť použité cez voľbu NoTrapHandler/S (ale to má však niekoľko nevýhod). Ak chcete priamu podporu pre nejaký iný freezer, môžete ma kontaktovať a ak je to uskutočniteľné, dodám pre freezer podporu. WHDLoad pri spustení testuje, či je niektorý z podporovaných monitorov aktívny. Ak nejaký nájde, vykoná pár špeciálnych úprav. Ak sa používa MMU, WHDLoad označí pamäť používanú freezerom ako platnú a WriteThrough cachable. Počas chodu dema/hry bude presúvať všetky NMI výnimky na NMI vektor, ktorý bol prevzatý z tabuliek freezeru. Naviac, ak bol VBR presunutý pomocou programu WHDLoad (voľba NoVBRMove/S nie je nastavená a CPU je aspoň 68010), porovnáva sa "FreezeKey" klávesa s aktuálne stlačenou klávesou a umožňuje tak prejsť do freezeru.

#### HrtMon

Detekcia v pamäti je relatívne bezpečná. Mala by fungovať i s budúcimi verziami. Ak WHDLoad používa MMU, nepoužívajte freezer na prístup do oblastí mimo daných hraníc (BaseMem), pretože HRTMon nezvláda výnimky typu Access Fault.

#### ThrillKill

Tento freezer nemá žiadnu použiteľnú signatúru, takže WHDLoad musí porovnávať kód. Tento typ identifikácie však nebude fungovať s inými verziami programu ThrillKill.