### Usein kysytyt kysymykset (UKK)

Kysymys: | Ok, sain asennusohjelman ja joko asennuksessa tai käynnistyksessä on ongelmia. Olen varma, että olen tehnyt kaiken oikein tähän mennessä. Mitä nyt?

Vastaus:

Väärä toiminta voi johtua monestakin syystä:

- väärät/puuttuvat Tooltypet
  Jotkin tiedostot eivät toimi oikein (tai ollenkaan), ellet aseta oikeita tooltypejä järjestelmääsi. Lue ohjeesta, mitkä tooltypet ovat tuettuja. Apua voi olla mm. tooltypeistä NoCache, NoVBRMove, NoAutoVec, PAL/NTSC, NoMMU.
- asennuspaketin mukana tuleva readme-tiedosto
  Tämä selittää usein tietyt ongelmat sekä avaimet tai tooltypet, jotka tulee asettaa.
- väärä WHDLoad-versio
  Suurin osa asennusohjelmista tarvitsee uusimman WHDLoadin eikä toimi vanhemmalla. Kultainen sääntö on asentaa aina uusin versio.
- kone on epäyhteensopiva
  Erityisesti 68040/060-CPU tai turbokortit/muut laitteet voivat aiheuttaa ongelmia. Yritä kytkeä kaikki ylimääräinen laitteisto pois ja yritä käynnistää asennusohjelma uudelleen.
- ei-tuettu versio
  Monia kaupallisia pelejä on myyty useina versioina (täysihintainen/uudelleenjulkaisu budjettiversiona/coverdisk, PAL/NTSC-versio jne.). Asennusohjelma voi tietenkin toimia vain, jos se on laadittu erityisesti pelin tiettyä versiota varten. Jos sinulla on eri versio samasta pelistä, se ei toimi. Tässä tapauksessa ainoa tapa käyttää asennusohjelmaa on ottaa yhteyttä asennusohjelman tekijään ja pyytää tukea omalle versiollesi. Useimmiten tekijä auttaa ja korjaa asennusohjelman toimimaan myös sinun versiollasi muutaman päivän kuluessa.
- vanha asennusohjelman versio
  Kun bugi havaitaan ja poistetaan, ohjelmasta tulee uusi versio WHDLoadin verkkosivuille. Hae aina uusin asennusohjelman versio. Huomaa, että Aminetissä ei ole aina uusinta versiota. Joitakin korjauksia ei julkaista Aminetissa ollenkaan, ja monet julkaistaan viikkojen viiveellä!
- löysit bugin
  Vaikka kaikki ohjelmat kokeillaan ennen julkaisua, on bugi voinut päästä mukaan huomaamatta. Jos luulet löytäneesi bugin, kirjoita ongelmastasi tarkka raportti asennusohjelman tekijälle. Käytä tähän bugi-ilmoituslomaketta. Yritä kuvailla ongelma mahdollisimman tarkasti. Jos emme saa tietoa bugeista, emme voi korjata niitä. Huomaa: AINOA oikea paikka ilmoittaa ongelmista/bugeista on bugi-ilmoituslomake, ei comp.sys.amiga.games, koska kaikki kehittäjät eivät lue sitä.

Kysymys: | Minulla on peli, mutta en löydä sille asennusohjelmaa.
Vastaus: | Tee luettelo toiveistasi. Voit liittää mukaan pelejä, jotka voi jo asentaa kiintolevylle (kopioitavia tiedostoja ja/tai asennusohjelma pelin mukana) tai joissa on ongelmia (jopa pienet yhteensopivuusongelmat tai puuttuva poistuminen). Muista, että yksi henkilö voi korjata vain noin 25 peliä vuodessa. Ilmaise, mitkä ovat suosikkejasi (esim. ! ja +) ja mistä et pidä (-), ja tarkista, missä peleissä on jo kiintolevyasennus.
Kysymys: | Voiko WHDLoadia käyttää asentamaan demoa/peliä, joka käyttää käyttöjärjestelmää?
Vastaus: | Yleisesti ottaen WHDLoadia käyttävä demo/peli ei voi käyttää käyttöjärjestelmän ominaisuuksia WHDLoadin ulkopuolelta. Slave-ohjelman kirjoittajana sinun on ohjattava uudelleen kaikki käyttöjärjestelmäkutsut. Ne on joko kytkettävä pois tai emuloitava oikealla tavalla. Emulointia varten on ns. KickEmu-paketteja. Niitä on saatavilla eri Kickstart-versioille (esim. 'Sources/whdload/kick13.s'). Käyttämällä oikeaa kickstart-kuvaa ne luovat täydellisen käyttöjärjestelmäympäristön WHDLoadin muistin sisään. Aihetta koskee erillinen ReadMe-tiedosto: 'Sources/whdload/kick.readme'.
Kysymys: | Jos WHDLoad käyttää MMU:ta (valinta NoMMU/S ei ole käytössä ja 68030:lla valinta MMU/S on käytössä), grafiikassa ja/tai musiikissa on häiriöitä (esim. Beast2). Onko tämä bugi ?
Vastaus: | Tämä tapahtuu latauksen aikana. Syy on se, että WHDLoadin on pysäytettävä keskeytykset latauksen aikana lyhyeksi ajaksi, jos MMU on käytössä. Tätä käyttäytymistä ei voi muuttaa.
Kysymys: | Kun yritän käyttää NTSC-tooltypeä, WHDLoad antaa gurun.
Vastaus: | MCP 1.30:n ScreenManagerissa on bugi, jonka johdosta WHDLoadin OpenScreenTags-kutsu kaatuu. Korjaa ongelma kytkemällä MCP:n ScreenManager pois.
Kysymys: | Kun ajan pelejä, ne toimivat normaalia nopeammin (musiikki kuulostaa oudolta) ja näytön alaosa puuttuu. Olen kokeillut PAL- ja NTSC-tooltypejä, mutta niistä ei ole apua.
Vastaus: | Jos käytät Voodoo-näyttöohjaintiedostoa, kytke sen tooltypeistä pois "FakeNativeModes".

Käyttäjä kysyy:

WHDLoadin rekisteröintiin liittyen. Mielestäni on aivan oikein pyytää shareware-maksua, mutta se on hieman epäreilu minun tapauksessani, koska vanhat WHDLoad-slavet toimivat ilman rekisteröintiä eivätkä näytä kehotetta.
Hiljattain löysin kuitenkin kauan odottamani alkuperäisen pelin Shadowlands. Olen asentanut pelin oikealla WHDLoad-asennusohjelmalla, mutta ilman rekisteröintiä en voi tallentaa peliä. En voi tallentaa edes levykkeelle. Ja jos pidän mielessä, että saadakseni pelattavan pelin minun tulee lisätä hintaan 30 DM (tärkeän tallennusvaihtoehdon vuoksi), kysyn itseltäni miksi ostin alkuperäistä peliä ollenkaan, vaikka se olikin halpa!
Ok, jos minulla olisi muita alkuperäisiä pelejä, joihin tulisi lisäominaisuuksia rekisteröinnin jälkeen, se innostaisi minua rekisteröimään. Mutta vain yhden pelin takia?

Harry vastaa:

Asennustyön hintaa ei voida oikeastaan määrittää oikein - jos se perustuisi asennusohjelmien tekoon kuluvien tuntien määrään, WHDLoadin rekisteröinti maksaisi 150 - 200 DM.
Työskentelen pelin parissa keskimäärin 15 tuntia (kieltämättä teen melko monimutkaisia ja vaikeita juttuja), usein kauemmankin. Esimerkiksi Unrealiin olen käyttänyt 40 tuntia, eikä se ole vieläkään valmis. Tämän jälkeen tuote on kuitenkin täysin testattu ja toimiva (pois lukien muutamat poikkeukset, joskus peli ei vain aukea enempää vaikka tutkisin sitä miten kauan - esim. Masterblazer ja sen tuloslistat).
Jos tuntipalkaksi lasketaan 20 DM (melko halpaa tällaiselle työlle Saksassa), se tekee 300 DM asennusohjelmaa kohti, kerrottuna 35 asennusohjelmalla 10 000 DM. *Itse asiassa* voisin myös ansaita rahaa toimimalla ohjelmistotukena tämän aja n.
En ole liikkeellä rahan perässä, siksi asennusohjelmani toimivat aina alimmalla mahdollisella versiolla, mutta älä valita jos asennusohjelma *todella* tarvitsee uudemman version (erityisesti, jos se on minun tekemäni)... Voit nähdä rekisteröintimaksun palkkana jo tehdyistä asennusohjelmista.