Χρήση και Επιλογές

### Χρήση

Το WHDLoad μπορεί να ξεκινήσει από τη γραμμή εντολών (CLI/Shell) ή από το Workbench. Οι επιλογές μπορούν να οριστούν σε ένα αρχείο καθολικών ρυθμίσεων και μέσω παραμέτρων ή Tooltypes. Η επιλογή Slave συνήθως απαιτείται. Αλλες επιλογές ίσως είναι απαραίτητες επίσης, ανάλογα το hardware και το πρόγραμμα που θα εκτελεστεί μέσα στο WHDLoad. Όταν ξεκινά από τη γραμμή εντολών το WHDLoad τερματίζεται με τους ακόλουθους επιστρεφόμενους κωδικούς:

- 0 - επιτυχής εκτέλεση
- 10 - σφάλμα, το Slave δεν μπορούσε να εκτελεστεί λόγω προηγούμενων προβλημάτων, εμφανίζεται μήνυμα σφάλματος
- 20 - κρίσιμο σφάλμα, δεν υπάρχει αρκετή ελεύθερη μνήμη
- > 100 - το Slave έχει εκτελεστεί, έχει επιστρέψει με 100 + TDREASON

### Επιλογές και καθολικές ρυθμίσεις

Υπάρχουν τοπικές και καθολικές επιλογές. Οι τοπικές επιλογές ορίζονται ως παράμετροι μέσω της γραμμής εντολών ή ως ToolTypes όταν ξεκινά από το Workbench.
Το αρχείο καθολικών ρυθμίσεων είναι το "`S:WHDLoad.prefs`". Είναι ένα συνηθισμένο αρχείο ASCII και περιέχει μία επιλογή ανά γραμμή. Οι κενές γραμμές και τα σχόλια αγνοούνται. Ένα σχόλιο είναι ανά γραμμή, ξεκινά με το χαρακτήρα "`;`" και συνεχίζει μέχρι το τέλος της γραμμής.
Ένα παράδειγμα αρχείου ρυθμίσεων περιέχεται στο πακέτο WHDLoad ("`S/WHDLoad.prefs`").

### Λίστα των διαθέσιμων επιλογών

υπάρχουν τριών ειδών επιλογές:

αριθμός: | η τιμή της επιλογής είναι ένας ακέραιος, στη γραμμή εντολών πρέπει να χρησιμοποιήσετε μορφή δεκαδικού συστήματος, ως ToolType μπορείτε να χρησιμοποιήσετε και μορφή δεκαεξαδικού συστήματος που ορίζεται ξεκινώντας με ένα "`$`"
κείμενο: | η τιμή της επιλογής είναι κείμενο
διακόπτης: | η επιλογή θα ενεργοποιηθεί αν οριστεί (boolean)

Η στήλη Local δείχνει αν η επιλογή μπορεί να χρησιμοποιηθεί στη γραμμή εντολών και ως tooltype στο εικονίδιο. Η στήλη Global δείχνει αν η επιλογή μπορεί να χρησιμοποιηθεί στο αρχείο καθολικών ρυθμίσεων.

Πολλές επιλογές δεν είναι διαθέσιμες στο WHDLoadCD32. Η στήλη CD³² δείχνει αν η επιλογή υπάρχει σε αυτήν την ειδική έκδοση του WHDLoad.

Name of option | Type | Local | Global | CD³² | Default value
--- | --- | --- | --- | --- | ---
BranchCache | switch | x | - | -
ButtonWait | switch | x | x | x
Cache | switch | x | - | x
Chk | switch | x | - | -
ChkBltHog | switch | x | - | -
ChkBltSize | switch | x | - | -
ChkBltWait | switch | x | - | -
ChkColBst | switch | x | - | -
ChkCopCon | switch | x | - | -
ChkInts | switch | x | - | -
ChipNoCache | switch | x | x | -
Config | string | x | - | x | ""
ConfigDelay | numerical | x | x | x | 400
CoreDump | switch | x | - | -
CoreDumpPath | string | - | x | - | PROGDIR:
Custom | string | x | - | x | ""
Custom1 | numerical | x | - | x | 0
Custom2 | numerical | x | - | x | 0
Custom3 | numerical | x | - | x | 0
Custom4 | numerical | x | - | x | 0
Custom5 | numerical | x | - | x | 0
D | switch | x | - | -
Data | string | x | - | x | -
DebugKey | numerical | x | x | - | $78 (CAA)
DCache | switch | x | - | -
ExecuteCleanup | string | x | x | - | -
ExecuteStartup | string | x | x | - | -
Expert | switch | - | x | -
ExpChip | switch | x | - | -
ExpLocal | switch | x | - | -
Exp24Bit | switch | x | - | -
FileLog | switch | x | - | -
FreezeKey | numerical | x | x | - | $78 (CAA)
FullChip | switch | x | - | -
MMU | switch | x | x | -
NoAutoVec | switch | x | x | x
NoCache | switch | x | - | x
NoFileCache | switch | x | - | x
NoFilter | switch | x | x | x
NoMemReverse | switch | - | x | -
NoFlushMem | switch | x | x | -
NoMMU | switch | x | x | -
NoResInt | switch | x | - | x
NoReq | switch | x | x | x
NoTrapHandler | switch | x | - | x
NoVBRMove | switch | x | - | x
NoWriteCache | switch | x | x | -
NTSC | switch | x | x | x
PAL | switch | x | x | x
Preload | switch | x | - | x
PreloadSize | numerical | x | - | -
QuitKey | numerical | x | x | x | $59 (F10)
ReadDelay | numerical | - | x | x | 0
RestartKey | numerical | x | x | x | $78 (CAA)
SaveDir | string | x | - | - | -
SavePath | string | x | x | - | -
ShowRegs | string | - | x | - | SYS:Utilities/MultiView
Slave | string | x | - | x | WHDLoad.Slave
Snoop | switch | x | - | -
SnoopAGA | switch | x | - | -
SnoopECS | switch | x | - | -
SnoopOCS | switch | x | - | -
SplashDelay | numerical | x | x | x | 200
StoreBuffer | switch | x | - | -
SuperScalar | switch | x | - | -
TimeOut | numerical | x | - | x | 0
WriteDelay | numerical | x | x | - | 150

#### Παράδειγμα

Workbench: |
CLI ή Shell: | `1> WHDLoad SuperGame.Slave Preload NTSC QuitKey=69 Custom1=1`

### Περιγραφή κάθε Επιλογής

#### ButtonWait/S

Αυτή η επιλογή δεν επηρεάζει το ίδιο το WHDLoad, αλλά μπορεί να δοκιμαστεί από το Slave.
Το νόημα αυτής της επιλογής είναι ότι αν οριστεί, οι χρήστες θέλουν το εγκατεστημένο πρόγραμμα να περιμένει για το πάτημα ενός πλήκτρου όταν εμφανίζει εικόνες και/ή παίζει μουσική και κανονικά το κάνει αυτό μόνο για πολύ λίγο χρόνο (λόγω του φορτώματος από HD/RAM σε σύγκριση με το αργότερο φόρτωμα από δισκέτα).

#### BranchCache/S

Αυτή η επιλογή ενεργοποιεί το branch cache του 68060. Σε άλλους τύπους CPU δεν έχει κανένα αποτέλεσμα.
Η επιλογή δεν έχει αποτέλεσμα αν έχει οριστεί επίσης η NoCache/S.

#### Cache/S

TΑυτή η επιλογή ενεργοποιεί το instruction cache και απενεργοποιεί το data cache για το εγκατεστημένο πρόγραμμα. Αν το MMU χρησιμοποιείται από το WHDLoad σημειώνει την μνήμη Chip ως Cacheable Writethrough (impercise).
Η επιλογή δεν έχει κανένα αποτέλεσμα αν έχει οριστεί επίσης η NoCache/S.

#### Chk/S

Αυτή η επιλογή είναι συντόμευση και ενεργοποιεί τις επιλογές ChkBltSize/S, ChkBltWait/S και ChkColBst/S.

#### ChkBltHog/S

TΑυτή η επιλογή ελέγχει συνεχώς να μην έχει οριστεί το `blthog` (`bltpri`) bit στο καταχωρητή custom.dmacon. Αυτό το χαρακτηριστικό λειτουργεί μόνο σε συνδυασμό με μία από τις επιλογές SnoopOCS/SnoopECS/SnoopAGA.

#### ChkBltSize/S

Αυτή η επιλογή ελέγχει αν το εγκατεστημένο πρόγραμμα χρησιμοποιεί σωστά το blitter, έτσι ώστε μόνο οι περιοχές έγκυρης μνήμης να χρησιμοποιηθούν για τις λειτουργίες του blitter. Αυτό το χαρακτηριστικό λειτουργεί μόνο σε συνδυασμό με μία από τις επιλογές SnoopOCS/SnoopECS/SnoopAGA.

#### ChkBltWait/S

Αυτή η επιλογή ελέγχει αν το εγκατεστημένο πρόγραμμα περιμένει σωστά για τον blitter να τελειώσει πριν ξεκινήσει νέα εργασία του blitter. Αυτό το χαρακτηριστικό λειτουργεί μόνο σε συνδυασμό με μία από τις επιλογές SnoopOCS/SnoopECS/SnoopAGA.

#### ChkColBst/S

Αυτή η επιλογή ελέγχει συνεχώς αν έχει οριστεί το `color` bit στο καταχωρητή `custom.bplcon0`. Αυτό το χαρακτηριστικό λειτουργεί μόνο σε συνδυασμό με μία από τις επιλογές SnoopOCS/SnoopECS/SnoopAGA options.

#### ChkCopCon/S

TΑυτή η επιλογή ελέγχει αν το εγκατεστημένο πρόγραμμα δεν ενεργοποιεί την πρόσβαση copper σε καταχωρητές DMA μέσω ορισμού της `custom.copcon`. Αυτό το χαρακτηριστικό λειτουργεί μόνο σε συνδυασμό με μία από τις επιλογές SnoopOCS/SnoopECS/SnoopAGA.

#### ChkInts/S

Αυτή η επιλογή ελέγχει σε κάθε interrupt που παρουσιάζεται αν υπάρχει ένα ζευγάρι που ταιριάζει στις `intreq` και `intena` και που να έχει οριστεί για αυτό το interrupt. Αν δεν υπάρχει το εγκατεστημένο θα τερματιστεί με ένα κατάλληλο επιλογέα σφάλματος. Αυτό το χαρακτηριστικό επιτρέπει τον εύκολο εντοπισμό των προβλημάτων αναγνώρισης interrupt σε γρηγορότερα μηχανήματα (68040/060) ή προβληματικό hardware που προκαλεί ανεπιθύμητα interrupts. Λόγω του γεγονότος ότι η κατάσταση ίσως να εμφανιστεί αν τα interrupts απενεργοποιηθούν ορίζοντας την `intena` την ίδια στιγμή που παρουσιάζεται ένα interrupt αυτή έχει υλοποιηθεί ώς επιλογή διακόπτης.

#### ChipNoCache/S

TΑυτή η επιλογή απενεργοποιεί τη δυνατότητα cache της μνήμης Chip (BaseMem). Πρέπει να χρησιμοποιηθεί σε hardware που δεν επιτρέπει την δυνατότητα cache της μνήμης Chip (π.χ. κάρτες BlizzardPPC) για την αποφυγή καθυστερήσεων στη ταχύτητα εκτέλεσης του εγκατεστημένου προγράμματος. Δείτε επίσης το Χειρισμό CPU Cache. +

#### Config/K

Χρησιμοποιώντας αυτή την επιλογή μπορούν να οριστούν αντικείμενα ρυθμίσεων που θα εμφανίζονται στην αρχική εικόνα του WHDLoad. Αυτή η επιλογή θα έχει προτεραιότητα έναντι της ws_config που ορίζεται στο Slave. Για τη σωστή σύνταξη δείτε το ws_config στα autodocs.
Εάν δεν υπάρχει το ws_config στο Slave ούτε έχει οριστεί το Config/K και το Slave ελέγχει τα Custom1-5/K/N/ButtonWait/S αντικείμενα μέσω της λειτουργίας resload_Control, το WHDLoad θα προσθέσει την επιλογή Config/K στο εικονίδιο εάν ξεκινήσει από το Workbench. Ο τύπος των αντικειμένων θα οριστεί από την τιμή των επιλογών Custom1-5/K/N (0-1 boolean, 2-63 list, >63 binary).

#### ConfigDelay/K/N

Αυτή η επιλογή ορίζει το χρόνο σε 1/50 δευτερόλεπτα που το WHDLoad δείχνει το παράθυρο πληροφοριών στην αρχή εάν υπάρχουν κουμπιά (δείτε το Config/K και Expert/S) σε αυτό. Εάν το ConfigDelay/K/N είναι χαμηλότερο από το ReadDelay/K/N ή το SplashDelay/K/N τότε θα αγνοηθεί. Το παράθυρο εμφανίζεται τουλάχιστον τόσο όσο διαρκεί το Preload/S. Εάν ένα κουμπί ρυθμίσεων πατηθεί ο χρονοδιακόπτης για το ConfigDelay επανεκκινείται.
Εάν η επιλογή οριστεί σε -1 ένα κουμπί Start προστίθεται στο παράθυρο και παραμένει ανοικτό μέχρι να πατηθεί. Το αρχικό παράθυρο μπορεί επίσης να κλείσει πατώντας τα Space, Return ή Enter. Εάν πατηθεί το Esc το WHDLoad θα σταματήσει το Preload/S και θα τερματιστεί αμέσως.

#### CoreDump/S

Αν επιλεγεί, σε κάθε έξοδο από ένα εγκατεστημένο πρόγραμμα, το WHDLoad δημιουργεί ένα dump μνήμης και καταχωρητών. Αυτό μπορεί να είναι χρήσιμο για την εξαγωγή ενός music-module από το dump μνήμης ή για debugging.

#### CoreDumpPath

κατάλογος προορισμού για όλα τα αρχεία dump που δημιουργούνται από το WHDLoad.

#### Custom/K, Custom1/K/N, Custom2/K/N, Custom3/K/N, Custom4/K/N, Custom5/K/N

Αυτές οι επιλογές δεν χρησιμοποιούνται από το ίδιο το WHDLoad, αλλά μπορούν να δοκιμαστούν από το Slave για να ελέγξουν διάφορα ειδικά πράγματα του Slave. Η Custom/K μπορεί να περιέχει κείμενο και οι Custom1-5/K μπορούν να περιέχουν μόνο ακεραίους. Ελέγξτε τις οδηγίες για τη συγκεκριμένη εγκατάσταση για το αν υποστηρίζει επιλογές Custom.

#### D/S

Αυτή η επιλογή είναι χρήσιμη για debugging. Αν η επιλογή ενεργοποιηθεί και ένα υποστηριζόμενο software freezer (HRT/TK) βρεθεί στη μνήμη, το WHDLoad εξομοιώνει ένα NMI πριν την εκτέλεση της πρώτης εντολής επεξεργαστή που περιέχεται στο Slave.

#### Data/K

Χρησιμοποιώντας αυτή την επιλογή μπορεί να οριστεί ένας κατάλογος ο οποίος θα είναι ο βασικός κατάλογος για λειτουργίες αρχείων της εγκατεστημένης εφαρμογής. Μπορούν επίσης να οριστούν πολλαπλοί καταλόγοι χωρισμένοι με κόμμα (έτσι η διαδρομή ενός καταλόγου δεν μπορεί να περιέχει κάποιο κόμμα!). Εάν χρησιμοποιηθούν πολλαπλοί κατάλογοι κατά το φόρτωμα όλοι θα δοκιμαστούν στη σειρά για να φορτωθεί το αρχείο. Η εγγραφή θα γίνεται πάντα στον πρώτο ορισμένο κατάλογο. Αυτή η επιλογή παρακάμπτει την τιμή της ws_CurrentDir που βρίσκεται μέσα στο Slave.

#### DCache/S

Αυτή η επιλογή ενεργοποιεί τα cache εντολών και δεδομένων για το εγκατεστημένο πρόγραμμα. Αν το MMU χρησιμοποιείται από το WHDLoad σημειώνει την μνήμη Chip ως Cacheable Writethrough (impercise).
Η επιλογή δεν έχει κανένα αποτέλεσμα αν έχει οριστεί επίσης η NoCache/S.

#### DebugKey/K/N

Ορίζει το κωδικό rawkey για έξοδο του προγράμματος και εγγραφή των αρχείων coredump. Αυτό λειτουργεί μόνο αν είναι ενεργό το expert mode και το VBR έχει μετακινηθεί από το WHDLoad (Η NoVBRMove/S δεν έχει οριστεί και ο επεξεργαστής είναι τουλάχιστον 68010).

#### ExecuteCleanup

Με αυτή την επιλογή μπορεί να οριστεί μία εντολή που θα εκτελείται από το WHDLoad κατά την έξοδο.

#### ExecuteStartup

Με αυτή την επιλογή μπορεί να οριστεί μία εντολή που θα εκτελείται από το WHDLoad στην εκκίνηση. Μπορεί να χρησιμοποιηθεί για την απενεργοποίηση hardware που δημιουργεί προβλήματα σε συνδυασμό με το WHDLoad, ή για να σταματήσει το TCP/IP stack ή παρόμοια πράγματα.

#### Expert/S

Αυτή η επιλογή ενεργοποιεί το expert mode του WHDLoad. Επηρεάζει το χαρακτηριστικό DebugKey/S και τις προειδοποιήσεις κατά τη διάρκεια των εναλλαγών μεταξύ του εγκατεστημένου προγράμματος και του OS (πολύχρωμες οθόνες του copper). Αν το expert mode δεν είναι ενεργό το DebugKey/S δεν είναι διαθέσιμο. Στο expert mode εμφανίζεται άλλο ένα κουμπί σε μερικούς επιλογείς σφαλμάτων από το WHDLoad. Αυτό το κουμπί που ονομάζεται Show Regs επιτρέπει την εμφάνιστη πληροφοριών καταχωρητών και κατάστασης παρόμοιες με αυτές που γράφονται στο dump καταχωρητών. Επιπλέον κάποια κουμπιά προστίθονται στο splash window για τη ρύθμιση επιλογών σχετικών με αποσφαλμάτωση. Οι αλλαγμένες επιλογές αποθηκεύονται στο εικονίδιο εάν ξεκινήσει από το Workbench.

#### ExpChip/S, ExpLocal/S, Exp24Bit/S

Εάν το εγκατεστημένο πρόγραμμα χρησιμοποιεί επέκταση μνήμης (ws_ExpMem) αυτές οι επιλογές μπορούν να χρησιμοποιηθούν για να αναγκάσουν το WHDLoad να κατανέμει αυτή τη μνήμη ανάλογα στη Μνήμη Chip, Τοπική Μνήμη ή Μνήμη 24BitDma. Αυτό ίσως έχει ως αποτέλεσμα μείωση απόδοσης γιατί η ορισμένη μνήμη ίσως είναι αργότερη στη πρόσβαση από τον CPU σε σύγκριση με την προεπιλεγμένη μνήμη Fast. Μπορείτε να χρησιμοποιήσετε εργαλεία τρίτων (π.χ. SysInfo, GvpInfo,...) για να ελέγξετε τη ρύθμιση της μνήμης σας και να δείτε ποιά μνήμη έχει ποιές ιδιότητες.
Γενικά αυτές οι επιλογές υπάρχουν για να διορθώσουν προβλήματα συμβατότητας εγκατεστημένων προγραμμάτων σε γρήγορα μηχανήματα κάνοντάς τα αργότερα στην εκτέλεση χρησιμοποιώντας αργότερη μνήμη.

#### FileLog/S

TΑυτή η επιλογή είναι μόνο για λόγους debugging. Δείτε το Dumps και Αρχεία καταγραφής για περισσότερες πληροφορίες.

#### FreezeKey/K/N

Αν χρησιμοποιείται ένας από τους υποστηριζόμενους software freezers (HRTMon ή Thrillkill) μπορείτε να χρησιμοποιήσετε αυτή την επιλογή για να ορίσετε ένα κωδικό rawkey που όταν πατηθεί το WHDLoad θα μπεί στο freezer. Για να λειτουργήσει αυτό, το VBR πρέπει να μετακινηθεί από το WHDLoad (Η NoVBRMove/S δεν πρέπει να έχει οριστεί και ο επεξεργαστής πρέπει να είναι τουλάχιστον 68010) και το freezer πρέπει να είναι ενεργό. Ελέγξτε επίσης το κεφάλαιο System Monitors / Freezer για περισσότερες πληροφορίες.

#### FullChip/S

Ορίζοντας αυτή την επιλογή αναγκάζετε το WHDLoad να αποθηκεύει όχι μόνο στη περιοχή της μνήμης chip που έχει οριστεί ως ws_BaseMemSize στο Slave αλλά σε ολόκληρη την μνήμη chip (execbase.MaxLocMem). Εάν το WHDLoad χρησιμοποιήσει υπάρχον MMU για να προστατέψει τη μνήμη αυτό καλύπτει μόνο λανθασμένες προσβάσεις που προκαλούνται από την CPU. Δεν καλύπτονται απ' ευθείας προσβάσεις μνήμης από συνεπεξεργαστές όπως Blitter/Disk-DMA. Αυτές οι λειτουργίες DMA μπορούν να αλλοιώσουν την μνήμη chip χωρίς να εντοπιστεί αυτό από την προστασία μνήμης του WHDLoads. Με αυτή την επιλογή ενεργή τέτοια σφάλματα δεν μπορούν να βλάψουν το λειτουργικό σύστημα γιατί η μνήμη chip αποθηκεύεται και επαναφέρεται ολόκληρη.
Πριν ξεκινήσει το εγκατεστημένο πρόγραμμα η επιπλέον αποθηκευμένη μνήμη chip (το κομμάτι μεταξύ BaseMemSize και MaxLocMem) θα γεμίσει με ένα ειδικό μοτίβο. Μετά την επιστροφή του εγκατεστημένου προγράμματος, το WHDLoad ελέγχει την επιπλέον μνήμη για τυχόν αλλαγές. Εάν υπάρχουν αλλαγές το WHDLoad θα εμφανίσει έναν σχετικό επιλογέα σφάλματος. Μόνο σε αυτή τη περίπτωση η επιπλέον μνήμη θα γραφτεί στο αρχείο dump μνήμης (όχι το ολοκληρωμένο αρχείο dump), που επιτρέπει περεταίρω έρευνες.
Αυτή η επιλογή ίσως είναι χρήσιμη για development/debugging για την αποφυγή αλλοίωσης του AmigaOS και επιπλέον για να βοηθήσει προσωρινά προβληματικές εγκαταστάσεις που δεν έχουν διορθώσει ακόμη όλα τα bugs στα εγκατεστημένα προγράμματα.

#### MMU/S

Αυτή πρέπει να χρησιμοποιηθεί σε μηχανήματα με 68030 για να χρησιμοποιηθούν τα χαρακτηριστικά που σχετίζονται με το MMU (προστασία μνήμης, βελτιωμένη διαχείριση cache, Snooping, λειτουργίες resload_Protect#? functions). Σε 68040/060 αυτή η επιλογή δεν έχει αποτέλεσμα γιατί το MMU θα χρησιμοποιηθεί από προεπιλογή. Προτείνεται να ορίσετε αυτή την επιλογή στο αρχείο καθολικών ρυθμίσεων σε όλα τα συστήματα που έχουν 68030 με λειτουργικό MMU (δηλ. όχι 68ec030) γιατί αυξάνει την σταθερότητα και την ασφάλεια αρκετά. Αν η επιλογή NoMMU/S έχει επίσης οριστεί αυτή η επιλογή δεν έχει κανένα αποτέλεσμα.

#### NoAutoVec/S

Αν επιλεγεί το WHDLoad δεν θα τερματιστεί αν παρουσιαστεί ένα απρόσμενο autovector interrupt ή NMI (vectors #25-31 / $64-$7c). Αυτό θα πρέπει να χρησιμοποιηθεί σε συστήματα/hardware που θα δημιουργούν τυχαία τέτοια interrupts για να αποτρέψουμε το WHDLoad από τερματισμό (ή καλύτερα να αφαιρεθεί το χαλασμένο hardware!).

#### NoCache/S

Αν επιλεγεί όλα τα caches θα απενεργοποιηθούν.
Αυτή η επιλογή παρακάμπτει τις BranchCache/S, Cache/S, DCache/S, StoreBuffer/S και SuperScalar/S.

#### NoFileCache/S

Απενεργοποιεί το cache αρχείων του WHDLoad και αναγκάζει μία αλλαγή στο OS για κάθε λειτουργία δίσκου του εγκατεστημένου προγράμματος.
Αυτή η επιλογή απενεργοποιεί την Preload/S.

#### NoFilter/S

Απενεργοποιεί το φίλτρο ήχου. Σημειώστε ότι αυτή η επιλογή επηρεάζει μόνο τον ορισμό κατά την εκκίνηση, αν το εγκατεστημένο πρόγραμμα από μόνο του αλλάζει την κατάσταση του φίλτρου ήχου από μόνο του αυτή η επιλογή δεν θα έχει αποτέλεσμα.

#### NoFlushMem/S

Φυσιολογικά το WHDLoad καθαρίζει τη μνήμη στην εκκίνηση για να πάρει όσο το δυνατόν περισσότερη ελεύθερη μνήμη για τη λειτουργία Preload/S. Αυτό θα αφαιρέσει όλους τους πόρους που δεν είναι σε χρήση όπως βιβλιοθήκες, γραμματοσειρές κτλ. από τη μνήμη. Χρησιμοποιώντας αυτή την επιλογή το WHDLoad δεν θα καθαρίσει τη μνήμη. Μπορεί να χρησιμοποιηθεί σε συστήματα με πολύ ελεύθερη μνήμη για τη αποφυγή επαναφόρτωσης πόρων που είναι ήδη φορτωμένοι και έτσι να πετύχει βελτίωση της απόδοσης του συστήματος.

#### NoMemReverse/S

Εάν ενεργοποιηθεί αυτή η επιλογή το WHDLoad δεν θα κατανέμει μνήμη χρησιμοποιώντας το MEM_REVERSE flag. Υπήρχαν αναφορές ότι η χρήση αυτού του flag προκαλεί προβλήματα σε μερικές περιπτώσεις (περιπτώσεις που χρησιμοποιούν μνήμη στην θύρα PCMCIA της A600/A1200 ως fast memory, περιπτώσεις με M-Tec 1230/8 MB OS3.0). Ο λόγος για αυτά τα προβλήματα δεν είναι γνωστός. Αυτή η επιλογή μπορεί επίσης να βοηθήσει εάν κάποια από την υψηλότερη διεύθυνση RAM έχει πρόβλημα, γιατί το WHDLoad θα χρησιμοποιήσει μετά μνήμη σε χαμηλότερες διευθύνσεις πρώτα. Εάν έχετε περίεργα προβλήματα τότε ίσως αξίζει να δοκιμάσετε αυτήν την επιλογή.
Η επιλογή αυτή εμφανίστηκε στην έκδοση WHDLoad v16.8.

#### NoMMU/S

Αν οριστεί αυτή η επιλογή το WHDLoad δεν θα χρησιμοποιήσει το MMU. Αυτή είναι μία κρίσιμη και επικίνδυνη επιλογή που προτείνεται μόνο για δοκιμές και και όχι για κανονική χρήση. Δέιτε το κεφάλαιο MMU για περισσότερες πληροφορίες. Η επιλογή παρακάμπτει την MMU/S.

#### NoReq/S

Αυτή η επιλογή μπορεί να χρησιμοποιηθεί μόνο όταν το WHDLoad έχει ξεκινήσει από γραμμή εντολών (CLI/Shell). Αν ξεκινήσει από το Workbench δεν έχει αποτέλεσμα. Η επιλογή αναγκάζει το WHDLoad να μην εμφανίσει κανένα επιλογέα σε ένα νέο, ξεχωριστό παράθυρο αλλά να βγάλει τα μηνύματα στο παράθυρο εντολώ από το οποίο ξεκίνησε το WHDLoad.

#### NoResInt/S

Αυτή η επιλογή απενεργοποιεί τα interrupts κατά την εκτέλεση των λειτουργιών resload. Κανονικά τα interrupts επιτρέπονται όσο εκτελούνται λειτουργίες resload. Τα interrupts μπορεί να παίζουν ήχο, να κάνουν ενημερώσεις οθόνης ή να κάνουν άλλες σημαντικές δουλειές. Απενεργοποιώντας τα μπορεί να προκαλέσετε παραμορφώσεις ήχου/εικόνας ή γενική δυσλειτουργία. Αλλά ακατάλληλα interrupts που λειτουργούν μπορεί να καταστρέψουν εσωτερικές περιοχές δεδομένων του WHDLoad, που συνήθως θα οδηγήσει σε crash του WHDLoad και πιθανόν ολόκληρου του λειτουργικού συστήματος. Αυτή η επιλογή μπορεί να χρησιμοποιηθεί για τον έλεγχο τέτοιων προβλημάτων. Εάν μία εγκατάσταση συμπεριφέρεται περίεργα ή δημιουργεί crashes στο WHDLoad χωρίς αυτήν την επιλογή, αλλά δουλεύει κανονικά με αυτήν την επιλογή ο λόγος είναι πολύ πιθανόν πρόβλημα interrupt. Σε τέτοιες περιπτώσεις η εγκατάσταση πρέπει να διορθωθεί.
Ξεκινώντας από την έκδοση 17.0 του WHDLoad όταν εισάγεται μια λειτουργία resload ο blitter θα ελεγθεί για το εάν είναι ενεργός. Εάν είναι, το WHDLoad θα τερματιστεί ενημερώνοντάς σας.

#### NoTrapHandler/S

ν ενεργοποιηθεί αυτή η επιλογή το WHDLoad θα χρησιμοποιήσει τον αρχικό πίνακα vector από το OS που είναι ενεργός κατά την εκκίνηση του WHDLoad. Κατά την εκκίνηση το WHDLoad θα αντιγράψει τον πίνακα vector συστήματος αντί να δημιουργήσει δικό του. Αυτό θα είναι χρήσιμο μόνο για λόγους debugging και δεν πρέπει να χρησιμοποιηθεί για κανονική λειτουργία. Προειδοποίηση: αν ένας χειριστής εξαιρέσεων που έχει καλεστεί μέσω του αρχικού πίνακα vector προσπαθήσει να καλέσει οποιαδήποτε συνάρτηση του OS ή προσπαθήσει να χρησιμοποιήσει δομές δεδομένων του OS το μηχάνημα θα παρουσιάσει crash (π.χ. exec.Alert).

#### NoVBRMove/S

Από προεπιλογή το WHDLoad μετακινεί τον πίνακα vector χρησιμοποιώντας το VBR (Vector base Register) σε διαφορετική περιοχή μνήμης από τη $0. Αυτό έχει το πλεονέκτημα ότι το εγκατεστημένο πρόγραμμα δεν μπορεί να αλλάξει το πίνακα vector, αυξάνοντας έτσι την ασφάλεια και σταθερότητα του WHDLoad σημαντικά. Μερικά εγκατεστημένα προγράμματα/slaves δεν θα λειτουργήσουν σωστά με ένα μετακινημένο VBR. Ο λόγος είναι ότι το εγκατεστημένο πρόγραμμα ίσως κάνει μερικά περίεργα πράγματα που δεν υποστηρίζονται από ένα μετακινημένο VBR ή ο συγγραφέας της εγκατάστασης βαριόταν πολύ για να υποστηρίξει ένα μετακινημένο VBR. Σε τέτοια περίπτωση, αυτή η επιλογή πρέπει να οριστεί για να αποτρέψει το WHDLoad να μετακινήσει το VBR.
Ένα ακόμα χαρακτηριστικό του μετακινημένου VBR είναι ότι το WHDLoad μπορεί να ελέγξει το πληκτρολόγιο κάθε φορά που παρουσιάζεται ένα Autovector interrupt. Με αυτό τον έλεγχο το WHDLoad μπορεί να τερματίσει το εγκατεστημένο πρόγραμμα ανεξάρτητα από τη δουλειά του εγκατεστημένου προγράμματος/slave αν πατηθεί το QuitKey/S ή το DebugKey/S (παρομοίως το εγκατεστημένο πρόγραμμα μπορεί να διακοπεί όταν πατηθεί το FreezeKey/S).
Το χαρακτηριστικό μετακίνησης του VBR απαιτεί τουλάχιστον έναν 68010 για να λειτουργήσει. Σε 68000 αυτή η επιλογή δεν έχει αποτέλεσμα, γιατί το VBR είναι πάντα στη $0 και δεν μπορεί να μετακινηθεί.

#### NoWriteCache/S

Αυτή η επιλογή απενεργοποιεί το χαρακτηριστικό της cache εγγραφής δίσκου του WHDLoad. Χωρίς αυτή την επιλογή το WHDLoad θα προσπαθήσει να βάλει στη cache όλες τις λειτουργίες εγγραφής στη μνήμη και να τις διατηρήσει μέχρι την έξοδο του προγράμματος για την αποφυγή περιττών εναλλαγών στο λειτουργικό σύστημα.

#### NTSC/S

Αν επιλεγεί, το WHDLoad θα χρησιμοποιήσει NTSC εμφάνιση (60Hz) για το εγκατεστημένο πρόγραμμα. Σε μία PAL Amiga, ο οδηγός συσκευής NTSC πρέπει να έχει εγκατασταθεί στο "`DEVS:Monitors/`".

#### PAL/S

Αν επιλεγεί, το WHDLoad θα χρησιμοποιήσει PAL εμφάνιση (50Hz) για το εγκατεστημένο πρόγραμμα. Σε μία NTSC Amiga, ο οδηγός συσκευής PAL πρέπει να έχει εγκατασταθεί στο "`DEVS:Monitors/`".

#### Preload/S

Αν αυτή η επιλογή έχει ενεργοποιηθεί, το WHDLoad θα φορτώσει όσα περισσότερα αρχεία και disk images είναι δυνατόν στη μνήμη (ανάλογα με το πόση μνήμη είναι ελεύθερη) στην εκκίνηση. Αυτό αυξάνει την απόδοση όταν εκτελείται το εγκατεστημένο πρόγραμμα, γιατί αποφεύγεται η εναλλαγή στο OS για το φόρτωμα δεδομένων απευθείας από το σκληρό δίσκο. Αυτή η επιλογή θα πρέπει πάντα να είναι ενεργοποιημένη.

#### PreloadSize/N

Αυτή η επιλογή λέει στο WHDLoad πόσα δεδομένα να προ-φορτώσει. Χρησιμοποιείται μόνο για να υπολογίσει την μπάρα προόδου του Preload. Εάν το εγκατεστημένο πρόγραμμα ξεκινήσει από το Workbench το WHDLoad θα ορίσει αυτή την επιλογή ως ToolType όταν επιστρέψει στο λειτουργικό σύστημα. Η μέτρηση του PreloadSize δεν είναι μόνο το σύνολο του μεγέθους των αρχείων.

#### QuitKey/K/N

Ορίζει το κωδικό rawkey για την έξοδο του προγράμματος, αυτό λειτουργεί μόνο αν το VBR έχει μετακινηθεί από το WHDLoad (ΗNoVBRMove/S δεν πρέπει να έχει οριστεί και ο επεξεργαστής πρέπει να είναι τουλάχιστον 68010) ή το slave να το υποστηρίζει από μόνο του.

#### ReadDelay/K/N

Αυτή η επιλογή ορίζει το χρόνο σε 1/50 του δευτερολέπτου που θα περιμένει το WHDLoad αφού φορτώσει τα δεδομένα από τους δίσκους, και θα περιμένει επίσης μετά το τέλος του Preload. Αυτό λύνει προβλήματα με οδηγούς συσκευών (π.χ. CD drives) που θέλουν να κάνουν κάτι μετά το διάβασμα (π.χ. να κλείσουν το μοτέρ τους).

#### RestartKey/K/N

UΧρησιμοποιώντας αυτή την επιλογή μπορείτε να ορίσετε ένα κωδικό rawkey το οποίο όταν πατηθεί το WHDLoad θα επανεκκινήσει το εγκατεστημένο πρόγραμμα.

#### SaveDir/K

Αυτή η επιλογή ορίζει τον υποκατάλογο για λειτουργίες εγγραφής του εγκατεστημένου προγράμματος σε συνδυασμό με την επιλογή SavePath/K. Μπορεί να χρειαστεί να την ορίσετε ξεχωριστά αντί να αφήσετε το WHDLoad να καθορίσει εάν έχετε πολλαπλές εκδόσης ενός παιχνιδιού εγκατεστημένες οι οποίες χρησιμοποιούν το ίδιο Slave αλλά έχουν ασυμβατότητα με τα αρχεία αποθήκευσης. Ίσως είναι επίσης χρήσιμο εάν το Slave δεν περιέχει το όνομα του παιχνιδιού και το όνομα αρχείου του Slave δεν είναι αυτό που θέλετε να έχετε σαν όνομα καταλόγου.

#### SavePath/K

Αυτή η επιλογή αναγκάζει το WHDLoad να προωθήσει όλες τις λειτουργίες εγγραφής από το εγκατεστημένο πρόγραμμα σε μία διαφορετική τοποθεσία στο δίσκο. Αυτή η επιλογή ορίζει το βασικό κατάλογο όλων των εγκατεστημένων προγραμμάτων. Κάθε εγκατεστημένο πρόγραμμα θα έχει το δικό του υποκατάλογο εκεί μέσα. Ο υποκατάλογος θα δημιουργηθεί από το WHDLoad εάν δεν υπάρχει ήδη (κατά την πρώτη λειτουργία εγγραφής). Το όνομα του υποκαταλόγου μπορεί να οριστεί χρησιμοποιώντας την επιλογή SaveDir/K ή όταν δεν έχει οριστεί θα δημιουργηθεί από το WHDLoad από τις πληροφορίες του Slave (ws_name ή το όνομα αρχείου του Slave). Εσωτερικά αυτός ο κατάλογος αποθήκευσης μεταχειρίζεται ως ένας επιπλέον κατάλογος Data.

#### ShowRegs/K/N

Αυτή η επιλογή είναι χρήσιμη μόνο σε συνδυασμό με την επιλογή Expert/S. Με αυτή την επιλογή μπορεί να οριστεί το πρόγραμμα που θα χρησιμοποιηθεί από το WHDLoad για την εμφάνιση του dump καταχωρητών αν πατηθεί το κουμπί Show Regs σε έναν επιλογέα σφάλματος του WHDLoad. Το WHDLoad θα προσθέσει το όνομα αρχείου του προσωρινού αποθηκευμένου αρχείου (προς το παρόν `T:.whdl_register`) στο ορισμένο κείμενο εντολής.

#### Slave

Το όνομα του Slave που θα χρησιμοποιηθεί από το WHDLoad. Το Slave περιέχει τον κώδικα διασύνδεσης που απαιτείται για την επικοινωνία μεταξύ του εγκατεστημένου προγράμματος και του WHDLoad.

#### Snoop/S, SnoopAGA/S, SnoopECS/S, SnoopOCS/S

Αυτές οι επιλογές ενεργοποιούν το χαρακτηριστικό snoop καταχωρητών Cia/Custom του WHDLoad.

#### SplashDelay/K/N

Αυτή η επιλογή ορίζει το χρόνο σε 1/50 του δευτερολέπτου που θα εμφανίζει το παράθυρο πληροφοριών το WHDLoad στην εκκίνηση. Αν το SplashDelay/K/N είναι χαμηλότερο από το ReadDelay/K/N τότε θα αγνοηθεί και το παράθυρο θα εμφανιστεί χρησιμοποιώντας το χρόνο από το ReadDelay/K/N. Το παράθυρο εμφανίζεται τουλάχιστον όσο το Preload/S εκτελείται.
Εάν η επιλογή οριστεί σε 0 δεν θα εμφανιστεί καθόλου παράθυρο. Εάν η επιλογή οριστεί σε -1 ένα κουμπί Start θα προστεθεί στο παράθυρο και θα παραμείνει εκεί μέχρι να πατηθεί. Το αρχικό παράθυρο μπορεί επίσης να κλείσει πατώντας τα Space, Return ή Enter. Εάν πατηθεί το Esc το WHDLoad θα σταματήσει το Preload/S και θα τερματιστεί αμέσως. Δείτε επίσης το ConfigDelay/K/N.

#### StoreBuffer/S

Αυτή η επιλογή ενεργοποιεί το Store Buffer του 68060. Σε άλλους τύπους CPU δεν έχει αποτέλεσμα.
Η επιλογή δεν έχει αποτέλεσμα αν έχει οριστεί επίσης η NoCache/S.

#### SuperScalar/S

TΑυτή η επιλογή ενεργοποιεί την δυνατότητα του 68060 να εκτελεί πολλαπλές εντολές ανά κύκλο ρολογιού. Σε άλλους τύπους CPU δεν έχει αποτέλεσμα.
Η επιλογή δεν έχει αποτέλεσμα αν έχει οριστεί επίσης η επιλογή NoCache/S.

#### TimeOut/K/N

Αν οριστεί αφήνει το WHDLoad και το εγκατεστημένο πρόγραμμα να τερματιστούν μετά από τον ορισμένο χρόνο. Απαιτεί την επιλογή NoVBRMove/S να μην έχει οριστεί και το εγκατεστημένο πρόγραμμα να μην αλλάξει το `ciaa.ciatod` timer. Ο χρόνος μετά από τον οποίο θα τερματιστεί ορίζεται σε 1/50 του δευτερολέπτου. Για να μετρήσετε αυτό το χρόνο για ένα demo ή παιχνίδι ενεργοποιήστε την επιλογή Expert/S and set a DebugKey/K/N, όταν φτάσετε το σημείο που θέλετε να τερματίσετε το πρόγραμμα πατήστε το πλήκτρο debug. Τώρα κοιτάξτε στο δημιουργημένο αρχείο .whdl-register και ψάξτε τη τιμή του `ciaa-event`. Αν η συχνότητα του τροφοδοτικού σας είναι 50 Hz τότε αυτή είναι η τιμή που πρέπει να ορίσετε στην TimeOut/K/N, αν η συχνότητα είναι 60 Hz πρέπει να πολλαπλασιάσετε τη τιμή με 5/6.

#### WriteDelay/K/N

Αυτή η επιλογή ορίζει το χρόνο σε 1/50 του δευτερολέπτου που θα περιμένει το WHDLoad μετά την φυσική εγγραφή στο δίσκο. Επηρεάζει όλες τις λειτουργίες resload_Save#? και το χαρακτηριστικό FileLog/S. Αυτό έχει νόημα γιατί τα filesystems δεν θα γράψουν συνήθως απευθείας στο δίσκο. Παίρνει κάποιο χρόνο (1..3 δευτ) μέχρι όλες οι δομές του filesystem να έχουν ενημερωθεί επιτυχώς. Η προεπιλεγμένη τιμή για τη WriteDelay είναι 150 που αφήνει το WHDLoad να περιμένει 3 δευτερόλεπτα μετά από κάθε εγγραφή στο σκληρό δίσκο. Μπορείτε να ορίσετε αυτή τη τιμή σε 0, αλλά μετά δεν θα πρέπει ποτέ να τερματίζετε ένα πρόγραμμα με reset γιατί τα αποθηκευμένα δεδομένα μπορεί να μην έχουν γραφτεί σωστά στο δίσκο.