Problémy

### Hlavné problémy

#### Problémy ktoré sa týkajú užívateľov

- Hlavný problém je všetok prídavný hardvér pripojený k Amige, ktorý generuje prerušenia v náhodných alebo štandartných časoch. Príkladom môže byť moja sieťová karta (Hydra). Ak beží TCP/IP stack, takmer každý nainštalovaný program po krátkej dobe "zamrzne", pretože karta vytvára prerušenie portu (rovnaký typ prerušenia aké generuje klávesnica) a toto prerušenie nemôže byť správne spracované nainštalovaným programom. Hneď ako je žiadosť potvrdená RTE, objavuje sa totiž ďalšie prerušenie. Tohoto problému sa dá vyvarovať vypnutím TCP/IP stack pred spustením programu WHDLoad. Do tejto kategórie spadajú aj USB-stack (použite "AddUSBHardware REMOVE ALL" pre Poseidon) a prerušenie pre Voodoo na doskách Mediator - tu musíte nastaviť "VoodooInt = No").
- Existujú vzácne hardvérové konfigurácie, ktoré nepodporujú MMU schopnosti programu WHDLoad. Sú to systémy založené na 68030. Voľba MMU/S nesmie byť na týchto systémoch zapnutá, inak zamrzne celý systém. V súčasnosti je známy nasledujúci hardvér, ktorý to spôsobuje: turbokarty Apollo A630, Apollo 1230, Elbox 1230 a Magnum MK2.

#### Problémy ktoré sa týkajú vývojárov

- Operácia prepínania medzi OS a nainštalovaným programom nie je úplne spoľahlivá. Väčšina custom registrov a niektoré CIA registre nemôžu byť načítané a teda nemôžu byť ich hodnoty uložené a neskôr znovu navrátené. Samotný WHDLoad tieto registre nemení, ale ak prepína z nainštalovaného programu do OS (napr. kvôli nahraniu súboru z disku), OS niektoré z týchto neobnoviteľných registrov môže zmeniť. Ak je nainštalovaný program závislý na nezmenených hodnotách všetkých registrov, spôsobí to problémy. Je známe, že OS mení minimálne cop2lc, bltafwm a bltalwm a možno i iné. Ako možné riešenie pre tento problém je obnovenie zmenených registrov počas prepínacej sekvencie. Podrobnosti hľadajte v WHDLTAG_CBSWITCH_SET.