### Errors Coneguts

#### Problemes Generals

- Hi ha un problema general amb tot el maquinari extra connectat a l'Amiga que generi Interrupcions a l'atzar o de forma regular. Un exemple és la meva tarja de xarxa (Hydra). Si tinc la meva pila de TCP/IP executant-se, pràcticament qualsevol programa instal·lat es penjarà després d'un curt temps degut al fet que la tarja crea interrupcions de PORT (el mateix tipus d'interrupcions generades pel teclat) les quals no poden ser respostes directament pel programa instal·lat. Això és degut al fet que tan aviat com la sol·licitud ha estat rebuda amb un RTE, té lloc la següent interrupció. Per a evitar aquest problema, s'ha d'aturar la pila TCP/IP abans d'arrencar WHDLoad.
  Dintre de la mateixa categoria també hi tenim les piles USB (empri "AddUSBHardware REMOVE ALL" per a Poseidon) i la interrupció de Vodoo de les targetes Mediator (ha de configurar-se "VoodooInt = No"). Des de la versió 16.8 de WHDLoad s'ha programat una solució per a les interrupcions que generen les plaques Mediator, en conseqüència no es necessita cap configuració especial.
- Si s'obtenen errors relacionats amb la lectura/escriptura de fitxers, s'ha de comprovar que els discos durs es trobin correctament configurats. WHDLoad llegeix grans blocs de dades (>1 Mb), cosa que pot descobrir configuracions incorrectes encara que d'altres aplicacions semblin funcionar correctament. Això vol dir que s'ha de comprovar que els valors de MaxTransfer i Mask a HDToolBox estiguin correctament configurats a totes les particions. Uns valors segurs (per a maquinari "delicat") son MaxTransfer = 0x0FE00 i Mask = 0x0FFFFFC. Això s'aplica particularment a les targes de l'slot PCMCIA i els adaptadors IDE-CF.
  Una altra raó de problemes pot ésser l'assignació de memòria. Hi ha configuracions que donen problemes amb assignacions de memòria "Reverse". En aquests casos, es pot forçar WHDLoad per a que no utilitzi el mode "Reverse" mitjançant l'establiment de la opció NoMemReverse.
- Si utilitza el programari per a la Picasso96, ha d'assegurar-se que l'opció "FakeNativeModes" estigui establerta a "NO" (tooltype del driver del monitor). D'altra banda es prodruiran errors gràfics i penjades del sistema.
- Hi ha algunes configuracions estranyes de maquinari que no suporten les característiques relacionades amb la MMU de WHDLoad. Els únics sistemes que es veuen afectats estan basats en el processador 68030. En aquest cas, doncs, l'opció MMU/S no s'ha d'habilitar. Si l'opció es troba activada, WHDLoad penjarà completament la màquina. Actualment el següent maquinari ha estat reportat com causant de problemes: plaques acceleradores "Apollo A630", "Apollo 1230", "Elbox 1230" i "Magnum MK2".
- Sembla que hi ha problemes amb expansions de RAM via PCMCIA en sistemes A1200. WHDLoad pot mostrar quadres de diàleg d'error tals com `Dos error #235 (executable not valid) on loading "xxx.slave"`. La raó sembla ser que la memòria està incorrectament associada en les llistes de memòria del sistema, atès que WHDLoad intenta assignar-la emprant l'indicador MEMREVERSE i rep un codi d'error invàlid com a tornada (punter a memòria no existent). No se sap si això succeeix solament amb targetes específiques o sota determinades configuracions.

#### Relacionats amb els Desenvolupadors

- L'operació de commutació entre el sistema operatiu (S.O.) i el programa instal·lat no és completament fiable. El problema rau en què la majoria dels registres Custom i alguns registres de la CIA no poden ser llegits i per tant no poden ser salvats i restaurats. WHDLoad en sí mateix no canvia aquests registres, però quan commuta des del programa instal·lat al S.O. (per exemple per a llegir un fitxer des de disc) el S.O. pot canviar alguns d'aquests registres no restaurables. Si el programa instal·lat requereix que tots els registres romanguin sense canvis, això causarà problemes. És sabut que el S.O. canvia almenys cop2lc, bltafwm i bltalwm i tal vegada més. Com a forma d'evitar aquests problemes, hi ha la possibilitat de restaurar els registres sense canvis durant l'operació de commutació. Veure WHDLTAG_CBSWITCH_SET per a més informació.