### Követelmények

#### ... az installált programokhoz

- CPU 68000 (68010+ ajánlott, mivel néhány installálóhoz szükséges a VBR a 'kilépés billentyűre' opcióhoz)
- Kickstart 2.0 (verzió 37+)
- legalább 1.0 MB RAM (néha több, az installált programtól függ)

##### Kickstart emuláció

Néhány installáló a kickemu lehetőséget használja a teljes AmigaOS környezet emulálásához az installált program számára. Emiatt a kickemu számára egy eredeti kickstart képfájl szükséges. Ezt a képfájlt egy valódi Amigából lehet kiszedni olyan segédprogramokkal, mint pl. a GrabKick vagy hasonlók, melyek az Amineten megtalálhatóak. A támogatott képfájl verzió függ az installált programtól. Az installáló általában csak egy képfájlt támogat. Erről az információt megtalálod a mellékelt ReadMe fájlban. A támogatott képfájl függ az installált programtól. Az 1.2-es és 1.3-as csak egy megfelelő A500-ból lehet kiszedni, a 3.1-est pedig egy A500/A600/A2000,A1200-ból vagy egy A4000-ből lehet. Ha a WHDLoad nem találja a képfájlt, az rossz verzió vagy valami megváltoztatta, a WHDLoad ki fog lépni a megfelelő hibaüzenettel. Emellett a relokációs fájl `.RTB` kiterjesztéssel, a Kickstart képfájlhoz megfelelően jelen kell lennie. Ez a relokációs fájl megtalálható az Amineten: util/boot/skick346.lha. Mindkét fájlt, a képfájlt és a relokációs fájlt is, a Devs:Kickstarts/ könyvtárba kell elhelyezni és a nevüknek megfelelőnek kell lenni. A WHDLoad 17.0 verziójától kezdve a fájlok a WHDCOMMON: könyvtárban is elhelyezhetőek.

A következő táblázat mutatja Kickstart verzióktól függően a fájlok neveit:

WHDLoad 16.5-ös verziójától a Kickstart képfájlok a Cloanto és Amiga Forever CD-ről is használhatóak. A képfájlokat a táblázatnak megfelelően át kell nevezni. Ezen túl a rom.key fájlt Devs:Kickstarts/ vagy WHDCOMMON: könyvtárba kell másolni. Bizonyos régi installálók esetében szükséges lehet a kick40068.A1200 képfájl, a Cloanto ROM-okkal nem működnek. Az Amiga Forever 2008 már tartalmazza a kick40068.A1200 képfájlokat.
Az Amiga Forever 2011 is tartalmazza a kick33180.A500 és a kick40063.A600 romokat. Ezeket a romokat a WHDLoad a 17.0 verziótól támogatja.

Verzió | Kickstart képfájl neve | Relokációs fájl nevee | Cloanto 'Amiga Forever' fájlnevek
--- | --- | --- | ---
3.0 verzió | 2005-ös verzió | 2011-es verzió
1.2 | Devs:Kickstarts/kick33180.A500 | Devs:Kickstarts/kick33180.A500.RTB |  |  | amiga-os-120.rom
1.3 | Devs:Kickstarts/kick34005.A500 | Devs:Kickstarts/kick34005.A500.RTB | kick130.rom | amiga-os-130.rom | amiga-os-130.rom
3.1 | Devs:Kickstarts/kick40063.A600 | Devs:Kickstarts/kick40063.A600.RTB |  |  | amiga-os-310-a500.rom
Devs:Kickstarts/kick40068.A1200 | Devs:Kickstarts/kick40068.A1200.RTB |  |  | amiga-os-310-a1200.rom
Devs:Kickstarts/kick40068.A4000 | Devs:Kickstarts/kick40068.A4000.RTB | kick310.rom | amiga-os-310.rom | amiga-os-310.rom

#### ... új Slave írasához / programok installálásához

- javasolt egy 68030+ MMU-val a WHDLoad lehetőségeinek kihasználásához (egy gyors gép mindig jó döntés szoftverfejlesztéshez ;-))
- gépi kód, assembler, Amiga hardver ismerete
- egy assembler (tudjon optimalizálni)
- egyéb hasznos programok (hexedit, disasm, ...)
- néhány MB plusz RAM
- hozzáférés különböző gépekhez tesztelési célból (68000 - 68060, OCS, AGA, grafikus kártya)
- hardver vagy szoftver leállító (pl. AR3, HRTMon, TK)
- egy NMI gomb a futó program megszakításához vagy a rendszerfigyelőbe/leállítóba való belépéshez