### DIC * Creador d'Imatges de Disc (Disk Image Creator)

DIC és una eina per a crear un fitxer imatge d'un disc. DIC llegeix els continguts del disc mitjançant el dispositiu apropiat (o sigui, "trackdisk.device" per a DF0:) i escriu les dades a un fitxer pla en el directori actual. El nom de la imatge de disc creada serà "Disk.1", on "1" és el número de disc llegit. El número de disc es va incrementant a mesura que es llegeix cada disc. Podem especificar un nom diferent per a la imatge creada mitjançant l'opció `Name`.

DIC també pot llegir altres dispositius tals com RAD:, PC0: o DS0: i discos d'alta densitat.

Si una pista del disc no pot ser llegida correctament i DIC ha estat arrencat mitjançant un terminal interactiu (tal com CON:), preguntarà l'usuari sobre si desitja ignorar la pista fallida o intentar llegir-la novament. En terminals no interactius, les pistes es saltaran per defecte. Per a emplenar l'àrea de la imatge corresponent a la pista fallida s'empra el patró "`TDIC`". D'aquesta forma és possible identificar l'error de lectura posteriorment.

DIC també s'utilitza per a llegir discos de forma parcial emprant l'opció `SIZE/K/N`. Si s'usa, DIC ometrà les dades després de la grandària especificada. Això pot resultar útil si les últimes pistes no s'utilitzen.

Podem "saltar" pistes amb l'opció `SKIPTRACK/K/N`. Això és molt útil per a crear imatges de discos que contenen una protecció basada en disc (tal com RN-Copylocks a la pista 1) .

Si s'especifica l'opció `PEDANTIC/S` DIC es tancarà immediatament si no es pot llegir una pista.

DIC pot ésser interromput en qualsevol moment prement Ctrl-C.

#### Instal.lació

Copiï'l a C: o una ubicació similar.

#### Ús

Per a utilitzar-lo de forma interactiva:

- Obri una consola (Shell)
- Vagi al directori on vol crear les imatges
- Escrigui "DIC" i premi RETURN
- Ara vagi inserint els discos i segueixi les instruccions que va donant el propi DIC
- Quan hagi llegit l'últim disc, interrompi DIC prement Ctrl-C

Per a utilitzar DIC en un programa d'instal.lació (script), utilitzi les opcions: `FD=FIRSTDISK/K/N`, `LD=LASTDISK/K/N` i `PEDANTIC/S`. Per a discos amb protecció física contra còpia, utilitzi `SKIPTRACK/K/N`. Si és possible, és agradable utilitzar `SIZE/K` per anar conservant espai a disc.

#### Opcions

`DEVICE,NAME,SKIPTRACK/K,SIZE/K,FD=FIRSTDISK/K/N,LD=LASTDISK/K/N,PEDANTIC/S`
`DEVICE` | Dispositiu des d'on DIC llegirà els discos per defecte "DF0:" exemple "RAD:"
`NAME` | Nom de la imatge que es crearà; Si s'especifica aquesta opció, DIC no crearà la imatge com a "Disk.1" en endavant, i emprarà el nom que s'hagi especificat. Aquesta opció configura `FIRSTDISK/K/N` i `LASTDISK/K/N` a 1, fet que implica que només es llegirà un disc.

`SKIPTRACK/K/N`

No es llegiran les pistes que s'especifiquin, l'àrea apropiada de la imatge de disc que es crearà, s'omplirà amb el patró "`TDIC`", la taula següent mostra alguns exemples que il.lustren la flexibilitat d'opcions alhora d'especificar les pistes:

llista | pistes afectades
1-5 | 1,2,3,4,5
2,90 | 2,90
2*2 | 2,4,...,156,158
10-20*5 | 10,15,20
1-5,7,99-104*2 | 1,2,3,4,5,7,99,101,103

`SIZE/K` | Tamany de la imtage a crear, es útil si existeix una àrea que no s'utlitzi al final del disc, si `SIZE` és més gran que la imatge física, s'ignora el paràmetre.
`FD=FIRSTDISK/K/N` | Número del primer disc per defecte "FD=1" exemple "FD=0"
`LD=LASTDISK/K/N` | Número de l'últim disc per defecte "LD=999999" exemple "LD=3"
`PEDANTIC/S` | Si s'especifica, DIC s'interromprà immediatament si no es pot llegir una pista. S'ha d'emprar en programes d'instal.lació (scripts)

#### Codi de Retorn

El codi de retorn serà 0 si tots els discos des de `FD` fins a `LD` s'han llegit correctament, en cas contrari es retornarà 10.