Εγγραφή, Επαφή

#### Εγγραφή

Για τις ποιό πρόσφατες πληροφορίες σχετικά με την εγγραφή παρακαλώ κοιτάξτε επίσης την επίσιμη ιστοσελίδα του WHDLoad

Η τρέχουσα έκδοση του WHDLoad δεν είναι κουτσουρεμένη. Αυτό σημαίνει ότι δεν υπάρχουν περιορισμοί στη λειτουργία του ως μη εγγεγραμμένο. Εκτός από το γεγονός ότι κάποιοι δημιουργοί έχουν κατασκευάσει μερικά από τα Slaves έτσι ώστε να λειτουργούν μόνο με την registered έκδοση του WHDLoad. Για να σας θυμίσει να εγγραφείτε, το WHDLoad σας δείχνει ένα παράθυρο κάθε φορά που το ξεκινάτε. Μετά την εγγραφή σας, θα λάβετε ένα προσωποποιημένο keyfile που κρύβει το παράθυρο αυτό.

Το keyfile που θα λάβετε μετά την εγγραφή θα ισχύει για όλες τις μελλοντικές εκδόσεις του WHDLoad.

Το κόστος εγγραφής είναι 30 US$ ή 20 EUR. Αν δεν μπορείτε να λάβετε το keyfile με email πρέπει να προσθέσετε άλλα 5 US$ ή 5 EUR για έξοδα ταχυδρομικής αποστολής και αποθήκευσης.

Η πληρωμή μπορεί να γίνει με αποστολή μετρητών ή με online εγγραφή (απαιτείται πιστωτική κάρτα ή λογαριασμό PayPal). Εάν θέλετε να πληρώσετε με μετρητά συμπληρώστε τη φόρμα εγγραφής και τοποθετήστε την μαζί με τα χαρτονομίσματα (όχι κέρματα!) σε έναν φάκελο (τοποθετήστε τα χαρτονομίσματα μέσα στο χαρτί) και αποστείλετέ το στην διεύθυνσή μου.

#### Επαφή

Ηλεκτρονικό ταχυδρομείο | wepl@whdload.de |
Αρχική σελίδα | http://www.whdload.de/wepl/ |
Αρχική σελίδα του WHDLoad | http://www.whdload.de/ |
Ταχυδρομική διεύθυνση |

#### Τελευταία λόγια

Παρακάτω ακολουθούν μερικές πληροφορίες για εμένα και την ιστορία του WHDLoad.
Στη διάρκεια των σπουδών μου είχα την πρώτη μου επαφή με τα ηλεκτρονικά. Ο αδερφός μου, που είναι αρκετά μεγαλύτερός μου, έχει φτιάξει διάφορα πράγματα με αυτά. Αυτό με εντυπωσίασε πολύ και ξεκίνησα να κάνω το ίδιο. Έφτιαξα (ή προσπάθησα να φτιάξω) διάφορες ηλεκτρονικές συσκευές ξεκινώντας από μερικά LED που αναβοσβήνουν μέχρι ενισχυτές και άλλα. Αργότερα οι υπολογιστές έγιναν ποιό διάσημοι, και είχα πρόσβαση σε ένα μηχάνημα που λεγόταν KC85. Ήθελα να έχω δικό μου υπολογιστή, αλλά αυτό δεν ήταν δυνατό για διάφορους λόγους εκείνη την εποχή. Οπότε ξεκίνησα να φτιάχνω έναν δικό μου υπολογιστή από τα σχέδια που εκτυπώθηκαν σε ένα γερμανικό περιοδικό που λεγόταν Funkamateur. Σε αυτό το διάστημα υπήρχαν πολιτικές αλλαγές στη Γερμανία που το κατέστησαν ξεπερασμένο και σταμάτησα να δουλεύω σε αυτό. Πήρα ένα παλιό CBM 3032 από έναν φίλο και ξεκίνησα να προγραμματίζω σε αυτό. Πρώτα σε Basic και μετά σε γλώσσα μηχανής (για λόγους ταχύτητας). Έγραψα ένα ωραίο πρόγραμμα Τάβλι και ένα γρήγορο εξομοιωτή Παιχνίδι της Ζωής (Cromwell). Μετά κάποια στιγμή αργότερα στο 1990 αγόρασα την πρώτη μου Amiga, μία Α500. Διασκέδασα πολύ μαζί της με τα πρώτα μου παιχνίδια: Corporation και RoboCop2. Σε αυτό το διάστημα χρησιμοποιούσα την Amiga μου περισσότερο για παιχνίδια. Αργότερα άρχισα να προγραμματίζω σε assembler. Έγραψα μερικά μικρά εργαλεία, το ποιό γνωστό από τα οποία είναι μάλλον το WRip. Τα Χριστούγεννα του 1994 έγραψα τα πρώτα bytes του WHDLoad. Ο λόγος ήταν το Cannon Fodder 2, που ήταν αδύνατο να παίξεις από τις δισκέτες. Κάποια στιγμή νωρίτερα είχα δει μία εγκατάσταση για το Agony και είχα πραγματικά εντυπωσιαστεί. Αναρρωτιόμουν πως λειτουργούσε κάτι τέτοιο, το παιχνίδι δεν έτρεχε κάτω από το λειτουργικό αλλά η εγκατάσταση διάβαζε όλα τα αρχεία από τον σκληρό δίσκο. Μετά από βαθύτερο έλεγχο το κατάλλαβα και ξεκίνησα να γράφω κάτι παρόμοιο για το CF2. Ο κώδικας έμεινε ίδιος για πολύ καιρό στον δίσκο μου. Στο Φεβρουάριο του 1996 το έπιασα και πάλι. Είχα την ιδέα ενός προγράμματος που περιέχει όλες τις τεχνικές λεπτομέρειες για υποβάθμιση και εναλλαγή του λειτουργικού, παρόμοια με μία βιβλιοθήκη. Και ένα άλλο κομμάτι κώδικα (Slave) που θα περιείχε συγκεκριμένες λεπτομέρειες για την εγκατάσταση του προγράμματος. Και έτσι γεννήθηκε το WHDLoad. Δούλεψα σε ποιό συχνή βάση στο WHDLoad. Έγραψα εγκαταστάσεις για το Gods και το Chaos Engine, και τον Αύγουστο του 1996 η πρώτη δημόσια έκδοση του WHDLoad (0.43) ανέβηκε στο Aminet. Δεν είχα πολύ συμμετοχή από αυτό, αλλά συνέχισα να δουλεύω στο WHDLoad. Ενσωμάτωσα περισσότερες λειτουργίες και διόρθωσα προβλήματα. Στις αρχές του 1997 δημιούργησα την πρώτη ιστοσελίδα για το WHDLoad. Στον Απρίλιο του 1997 οι πρώτοι άνθρωποι που ενδιαφέρθηκαν να γράψουν εγκαταστάσεις με το WHDLoad, επικοινώνησαν μαζί μου. Ήταν ο Harry και ο Mr Larmer. Αυτό ήταν ένα πολύ χαρούμενο γεγονός για εμένα. Με τον χρόνο το WHDLoad μεγάλωσε και άλλο. Περισσότερα χαρακτηριστικά, καλύτερη συμβατότητα και πολλές νέες εγκαταστάσεις προγραμματισμένες από διάφορους ανθρώπους.
Σήμερα το WHDLoad είναι πολύ σταθερό και έχει πολλά χαρακτηριστικά. Πήρε πολές προσπάθειες και χρόνο για την εγγραφή, τις δοκιμές και τις διορθώσεις προβλημάτων του. Νομίζω πως λίγοι άνθρωποι μπορούν να φανταστούν πόσο πολύ - ειδικά αφού μερικά σημεία του WHDLoad δεν είναι debugable. Με το αίτημα για κόστος εγγραφής να ξεκινάει από την έκδοση 1.0 του WHDLoad, προσπάθησα να πάρω λίγο εκτίμηση και υποστήριξη για όλη την προσπάθεια. Σχεδιάζω επίσης να υποστηρίξω άλλους προγραμματιστές εγκαταστάσεων του WHDLoad με αυτό το κόστος, αλλά αυτό εξαρτάται από τον αριθμό των εγγραφών.
Ελπίζω και εσείς, να θέλετε να υποστηρίξετε την μελλοντική εξέλιξη του WHDLoad και νέων εγκαταστάσεων. Ας κάνουμε πραγματικότητα το όνειρο κάποια μέρα να μην υπάρχει παιχνίδι που να μένει σε δισκέτα γιατί δεν υπάρχει διαθέσιμη εγκατάσταση για αυτό...