### DIC * Disk Image Creator

Το DIC είναι ένα εργαλείο για τη δημιουργία ενός αρχείου image μίας δισκέτας. Το DIC διαβάζει τα περιεχόμενα της δισκέτας μέσω της κατάλληλης συσκευής (π.χ. "trackdisk.device" για DF0:) και γράφει τα δεδομένα σε ένα απλό αρχείο στον τρέχοντα κατάλογο. Το όνομα του αρχείου image δισκέτας που θα δημιουργηθεί θα είναι "Disk.1", όπου "1" είναι το νούμερο της δισκέτας που διαβάστηκε. Το νούμερο της δισκέτας αυξάνεται μετά από κάθε ανάγνωση δισκέτας. Χρησιμοποιώντας την επιλογή `Name` μπορεί να οριστεί ένα διαφορετικό όνομα για το αρχείο image που θα δημιουργηθεί.

Το DIC μπορεί επίσης να διαβάσει άλλες συσκευές όπως RAD:, PC0: ή DS0: και high density δισκέτες.

Εάν ένα track της δισκέτας δεν μπορεί να διαβαστεί κανονικά και το DIC έχει ξεκινήσει μέσω κονσόλας (π.χ. CON:), θα ρωτήσει είτε για να παρακάμψει το αποτυχημένο track είτε για να προσπαθήσει να το διαβάσει πάλι. Σε άλλες περιπτώσεις αυτά τα tracks θα παρακαμφθούν από προεπιλογή.
Για τα tracks που παρακάμπτονται η αντίστοιχη περιοχή στο image θα γεμίσει με το μοτίβο "`TDIC`". Έτσι είναι δυνατόν να αναγνωριστεί το σφάλμα ανάγνωσης αργότερα.

Το DIC μπορεί επίσης να διαβάσει δισκέτες μερικώς χρησιμοποιώντας την επιλογή `SIZE/K/N`. Αν χρησιμοποιηθεί το DIC θα παραβλέψει τα δεδομένα μετά το καθορισμένο μέγεθος. Αυτό ίσως είναι χρήσιμο αν τα τελευταία tracks δεν χρησιμοποιούνται.

Tracks μπορούν να παραβλεφθούν χρησιμοποιώντας την επιλογή `SKIPTRACK/K/N`. Αυτό είναι πολύ χρήσιμο για τη δημιουργία images δισκετών που περιέχουν προστασία δίσκου (π.χ. RN-Copylocks στο track 1).

Εάν η επιλογή `PEDANTIC/S` οριστεί το DIC θα σταματήσει αμέσως αν ένα track δεν διαβάζεται.

Το DIC μπορεί να διακοπεί ανα πάσα στιγμή πατώντας Ctrl-C.

#### Εγκατάσταση

αντιγράψτε το στο C: ή κάπου αντίστοιχα

#### Χρήση

Για να χρησιμοποιήσετε το DIC διαδραστικά:

- ανοίξτε ένα Shell
- μπείτε στον κατάλογο που πρέπει να αποθηκευτούν τα images
- πληκτρολογήστε "DIC" και πατήστε RETURN
- τώρα εισάγετε τις δισκέτες και ακολουθήστε τις οδηγίες που δίνονται από το DIC
- μετά την ανάγνωση της τελευταίας δισκέτας διακόψτε το DIC πατώντας Ctrl-C

Για να χρησιμοποιήσετε το DIC σε ένα script εγκατάστασης χρησιμοποιήστε τις επιλογές `FD=FIRSTDISK/K/N`, `LD=LASTDISK/K/N` and `PEDANTIC/S`. Για δισκέτες με φυσική προστασία αντιγραφής χρησιμοποιήστε `SKIPTRACK/K/N`. Αν είναι δυνατόν είναι πολύ καλό να χρησιμοποιήσετε την `SIZE/K` για να γλυτώσετε χώρο στο δίσκο σε όλο το κόσμο ;-).

#### Επιλογές

`DEVICE,NAME,SKIPTRACK/K,SIZE/K,FD=FIRSTDISK/K/N,LD=LASTDISK/K/N,PEDANTIC/S`
`DEVICE` | η συσκευή από την οποία θα διαβάσει τις δισκέτες το DIC προεπιλογή το "DF0:" παράδειγμα "RAD:"
`NAME` | όνομα του image που θα δημιουργηθεί, αν οριστεί το DIC δεν θα ονομάσει το image "Disk.1" και τα λοιπά, αλλά θα χρησιμοποιήσει το συγκεκριμένο όνομα. αυτή η επιλογή ορίζει την `FIRSTDISK/K/N` και `LASTDISK/K/N` σε 1, που σημαίνει ότι μόνο μία δισκέτα θα διαβαστεί

`SKIPTRACK/K/N`

τα tracks που ορίζονται δεν θα διαβαστούν, η κατάλληλη περιοχή στο image που θα δημιουργηθεί θα γεμίσει με το μοτίβο "`TDIC`", ο ακόλουθος πίνακας δείχνει μερικά παραδείγματα για τις δυνατότητες ορισμού συγκεκριμένων tracks

list | επηρρεαζόμενα tracks
1-5 | 1,2,3,4,5
2,90 | 2,90
2*2 | 2,4,...,156,158
10-20*5 | 10,15,20
1-5,7,99-104*2 | 1,2,3,4,5,7,99,101,103

`SIZE/K` | το μέγεθος του image που θα δημιουργηθεί, χρήσιμο αν υπάρχει αχρησιμοποίητη περιοχή στο τέλος της δισκέτας, εάν το μέγεθος είναι μεγαλύτερο από το φυσικό μέγεθος του image τότε θα αγνοηθεί
`FD=FIRSTDISK/K/N` | νούμερο της πρώτης δισκέτας προεπιλογή "FD=1" παράδειγμα "FD=0"
`LD=LASTDISK/K/N` | προεπιλογή "LD=999999" παράδειγμα "LD=3"
`PEDANTIC/S` | εάν οριστεί τότε το DIC θα τερματιστεί αμέσως αν ένα track δεν μπορεί να διαβαστεί, θα πρέπει να χρησιμοποιηθεί σε script εγκατάστασης

#### Επιστρεφόμενος κωδικός

Ο επιστρεφόμενος κωδικός είναι 0 αν όλες οι δισκέτες από την `FD` μέχρι την `LD` διαβαστούν επιτυχώς. Διαφορετικά επιστρέφεται 10.