Disk Image Creator - Vytvára obraz z disku

### DIC * Disk Image Creator - Vytvára obraz z disku

DIC je program na vytváranie súborového obrazu (disk image) z diskety. DIC číta obsah diskety cez zadané zariadenie (napr. "trackdisk.device" pre DF0:) a zapisuje načítané dáta do súboru v aktuálnom adresári. Meno disk image bude "Disk.1", kde "1" je poradie načítanej diskety. Číslo sa zvyšuje po každom ďalšom načítaní diskety. Pomocou voľby `Name` je možné určiť iné meno.

DIC vie taktiež čítať iné zariadenia, napr. RAD:, PC0: alebo DS0: a HD diskety.

Ak nejaká zo stôp nemôže byť načítaná, DIC zobrazí hlásenie, kde je možné poškodenú stopu preskočiť alebo sa znovu pokúsiť o jej načítanie. V neinteraktívnom prostredí je štandartne nastavené, aby sa poškodené stopy automaticky preskakovali.
Preskočená stopa bude v image identifikovaná signatúrou "`TDIC`", čím je možné chybu neskôr identifikovať.

DIC vie čítať diskety i čiastočne a to pomocou voľby `SIZE/K/N`. DIC pri tejto voľbe vynechá dáta, ktoré sa nachádzajú za danou hranicou. To sa môže hodiť, ak posledné stopy na diskete nie sú využité.

Stopy môžu byť preskočené automaticky pomocou `SKIPTRACK/K/N`. To sa hodí pri inštalovaní hier, ktoré obsahujú ochranu (napr. RN-Copylocks na stope 1).

Ak je zapnutá voľba `PEDANTIC/S`, DIC sa ukončí hneď, ako narazí na vadnú stopu.

DIC môže byť kedykoľvek prerušený stlačením Ctrl-C.

#### Inštalácia:

Skopírujte ho do C: alebo na podobné miesto.

#### Použitie

Interaktívny spôsob:

- Otvorte Shell
- vstúpte do adresára, kde chcete uložiť obraz disku
- napíšte "DIC" a stlačte Enter
- teraz môžete vkladať diskety podľa inštrukcií programu
- po načítaní poslednej diskety ukončite DIC stlačením Ctrl-C

Ak chcete DIC použiť v inštalačnom skripte, použite voľby `FD=FIRSTDISK/K/N`, `LD=LASTDISK/K/N` a `PEDANTIC/S`. Na diskety s ochranou proti fyzickému kopírovaniu použite `SKIPTRACK/K/N`. Ak je to možné, používajte voľbu `SIZE/K`, čím ušetríte mnoho diskového miesta na celom svete ;-).

#### Voľby:

`DEVICE,NAME,SKIPTRACK/K,SIZE/K,FD=FIRSTDISK/K/N,LD=LASTDISK/K/N,PEDANTIC/S`
`DEVICE` | odkiaľ má DIC načítať obsah disku štandardne "DF0:" príklad: "RAD:"
`NAME` | meno pre image, ktorý vytvárate. Ak nie je zadané, bude použité meno vo formáte "Disk.X", kde X je štandartne 1. Ak použijete iné ako štandardné nastavenie, hodnoty funkcií `FIRSTDISK/K/N` a `LASTDISK/K/N` sa nastavia na 1, čo znamená že sa načíta len 1 disk.

`SKIPTRACK/K/N`

číslo stopy, ktorá sa nemá čítať, prázdne miesto bude vyplnené reťazcom "`TDIC`", nasledujúca tabuľka zobrazuje, ako je možné definovať vynechanie stôp:

formát | vynechané tracky
1-5 | 1,2,3,4,5
2,90 | 2,90
2*2 | 2,4,...,156,158
10-20*5 | 10,15,20
1-5,7,99-104*2 | 1,2,3,4,5,7,99,101,103

`SIZE/K` | veľkosť obrazu, ktorý chcete vytvoriť. Je to užitočné, ak sa na diskete nachádzajú nepoužité, resp. prázdne stopy. Ak zadaná veľkosť obrazu prevyšuje veľkosť diskety, bude táto hodnota ignorovaná.
`FD=FIRSTDISK/K/N` | číslo prvého disku štandardne "FD=1" príklad: "FD=0"
`LD=LASTDISK/K/N` | číslo posledného disku štandardne "LD=999999" príklad: "LD=3"
`PEDANTIC/S` | ak je nastavené, DIC automaticky skončí načítavanie, ak sa vyskytne chyba diskety. Malo by to byť použité v inštalačných skriptoch.

#### Návratový kód

Návratový kód je 0, ak boli správne načítané (od `FD` do `LD`) všetky požadované diskety. Inak bude návratový kód 10.