Registre, Contacte

#### Registre

Per a l'última informació sobre el registre hom s'ha de dirigir a la Plana de WHDLoad.

La versió actual de WHDLoad no està capada. Això significa que no hi ha limitacions funcionals a l'aplicació no registrada. Al marge d'això, alguns autors han creat els seus Esclaus per a què funcionin solament amb la versió registrada de WHDLoad. Per a recordar-li que ha de registrar-se, WHDLoad mostra un quadre de diàleg cada vegada que arrenca. Tan bon punt vostè s'hagi registrat, rebrà un arxiu clau personalitzat que ocultarà el quadre de diàleg.

L'arxiu clau que rebrà després de registrar-se serà vàlid per a totes les versions futures de WHDLoad.

El cost del registre és 30 US$ o 20 EUR. Si vostè no pot rebre l'arxiu clau per correu electrònic haurà d'afegir 5 US$ o 5 EUR en concepte de costos del mitjà d'emmagatzematge i l'enviament.

El pagament pot realitzar-se enviant diners en efectiu o bé mitjançant pagament en línea (requereix tarja de crèdit o compte de PayPal). Si vostè desitja pagar en efectiu, ompli el formulari de registre i enviï'l juntament amb bitllets de banc (no enviar monedes!) en un sobre (emboliqui els bitllets amb el paper) i enviï el conjunt a la meva adreça.

#### Contacte

Correu Electrònic | wepl@whdload.de |
Plana d'inici | http://www.whdload.de/wepl/ |
Plana del WHDLoad | http://www.whdload.de/ |
Adreça Postal |

#### Últimes paraules

Aquí poso alguna informació sobre la història de WHDLoad i meva.
Durant la meva època a l'escola vaig tenir el meu primer contacte amb l'electrònica. El meu germà, que és alguns anys major que jo, va construir diverses coses emprant l'electrònica. Això em va impressionar molt de tal forma que vaig començar a fer el mateix. Vaig construir (o he intentat construir) diversos dispositius electrònics començant amb alguns LEDs lluminosos fins a amplificadors i més. Després els ordinadors es van tornar més populars, i vaig tenir accés a una màquina anomenada KC85. En aquella època vaig desitjar tenir el meu propi ordinador, però això no fou possible degut a raons diverses, de manera que vaig començar a construir un ordinador usant els plànols de construcció impresos per una revista alemanya anomenada Funkamateur.
Durant aquest temps vàren tenir lloc canvis polítics a Alemanya que la van fer obsoleta i vaig deixar de treballar en aquest projecte. Després vaig obtenir una vella màquina CBM 3032 d'un amic i vaig començar a programar amb ella, primer emprant BASIC i després fent servir codi màquina (per raons de velocitat). Vaig escriure un bonic programa de Backgammon i un simulador ràpid del Joc de la Vida (Cromwell). Un temps després, a l'any 1990, vaig comprar el meu primer Amiga, un A500. Vaig tenir un munt de diversió amb els meus primers jocs: Corporation i RoboCop 2. Durant aquest temps vaig utilitzar principalment el meu Amiga per als jocs. Després vaig començar a programar en assembler. Vaig escriure diverses petites eines, WRip és probablement la més coneguda d'elles. El Nadal de 1994 vaig programar els primers bytes de codi de WHDLoad. La raó d'això fou el joc anomenat Cannon Fodder 2, què era impossible de jugar des de discos. Un temps després vaig veure un instal·lador a disc dur per al joc Agony i realment vaig quedar impressionat. Em preguntava com funcionava, el joc no s'executava sota el S.O. però l'instal·lador llegia els arxius des del disc dur. Després de mirar més en profunditat ho vaig comprendre, i vaig començar a escriure quelcom similar per al Cannon Fodder 2. El codi va romandre durant un temps sense canvis al meu disc dur. Al febrer de 1996 el vaig modificar novament. Tenia l'idea de fer un programa que contingués tot el tècnicament necessari per a degradar i commutar el S.O., similar a una llibreria, i que altra part del codi (l'Esclau) contingués el codi específic per al programa a instal·lar, de tal forma que WHDLoad va néixer. Vaig treballar-hi de forma regular i vaig escriure instal·ladors per a Gods i Chaos Engine, i, a l'agost de 1996 la primera versió pública de WHDLoad (0.43) va ser pujada a Aminet. No vaig obtenir molta resposta amb aquesta versió, però vaig continuar treballant en WHDLoad. Vaig implementar més funcions i vaig eliminar errors. Al començament de 1997 les primeres persones van començar a contactar amb mi, interessades a escriure instal·ladors que empressin WHDLoad. Ells eren Harry i Mr Larmer. Això va ser un esdeveniment molt feliç per a mi. Al llarg del temps el projecte WHDLoad va créixer encara més. Més funcions, millor compatibilitat i un munt de nous instal·ladors programats per diferents persones.
Actualment WHDLoad és molt estable i té un munt de funcions. M'ha costat molt d'esforç i temps escriure'l, testejar-lo i eliminar-ne errors. Penso que poques persones poden imaginar quant -especialment degut al fet que la major part de WHDLoad simplement no pot ésser tractat amb un debugger- . Amb la sol·licitud d'un pagament de registre des de la versió 1.0 de WHDLoad he tractat d'obtenir alguna compensació i suport per tot l'esforç. També he planejat donar suport a altres autors d'instal·ladors de WHDLoad amb la sol.licitud d'aquest pagament, però això dependrà del nombre de registres.
Espero que vostè també ajudi a suportar el desenvolupament futur de WHDLoad i nous instal·ladors. Fem realitat el somni que un dia no hi hagi cap joc que romangui en discos perquè no existeixi un instal·lador per al mateix...