### Požiadavky

#### ... na spustenie nainštalovaných programov

- CPU aspoň 68000 (doporučené je však 68010+, pretože niektoré inštalačky vyžadujú VBR pre funkčnosť 'quit cez klávesu')
- Kickstart 2.0 (verzia 37+)
- minimum pamäte je 1.0 MB (niekedy i viac, záleží to na nainštalovanom programe)

##### Emulácia Kickstart-u

Niektoré inštalačky požadujú takzvaný kickemu na vytvorenie kompletného AmigaOS prostredia pre nainštalovaný program. Na použitie kickemu je potrebný image originálneho kickstartu. Tento image môže byť stiahnutý zo skutočnej Amigy pomocou programu GrabKick, alebo jemu podobných, ktoré sú k dispozícii na Aminete. Požadovaná verzia kickstartu závisí na inštalovanom programe. Informácie o požadovanej verzii image by mala byť v ReadMe súbore inštalačky. Image pre kickstart 1.2 a 1.3 môže byť stiahnutý len z príslušnej A500. Verzia 3.1 je obsiahnutá v A1200. Ak WHDLoad nenájde image alebo image je nesprávnej verzie alebo je nejako inak modifikovaný, WHDLoad ukončí svoju činnosť s adekvátnym chybovým hlásením. Dodatočný relokačný súbor s koncovkou `.RTB` ku kickstart image musí byť tiež prítomný. Relokačný súbor možno nájsť na Aminete v archíve util/boot/skick345.lha. Oba súbory (kickstart image i relokačný súbor) musia byť v adresári Devs:Kickstarts/ a musia byť správne pomenované. Nasledujúca tabuľka ukazuje mená súborov súvisiacich s kickstart verziami:

Verzia | Názov image Kickstartu | Názov relokačného súboru
--- | --- | ---
1.2 | Devs:Kickstarts/kick33192.A500 | Devs:Kickstarts/kick33192.A500.RTB
1.3 | Devs:Kickstarts/kick34005.A500 | Devs:Kickstarts/kick34005.A500.RTB
3.1 | Devs:Kickstarts/kick40068.A1200 | Devs:Kickstarts/kick40068.A1200.RTB

#### ...na tvorbu nových Slave / inštalačiek:

- doporučujeme CPU aspoň 68030+ s MMU, aby ste mohli využiť všetky možnosti programu WHDLoad (silný stroj je vždy dobrá voľba na vývoj softvéru)
- treba niečo vedieť o strojovom kóde, assembleri, amigáckom hardvéri...
- treba mať assembler (optimizovateľný)
- nejaké ďalšie programy budú tiež užitočné (hexa editor, disassembler...)
- nejaké tie megabajty RAM
- treba mať prístup k rozličným modelom kvôli testovaniu (68000 - 68060, OCS, AGA, GfxCard)
- freezer - softvérový alebo hardvérový, napr. AR3, HrtMon, TK
- NMI tlačítko na prerušenie bežiaceho programu a vstup do monitora/freezera