### SP * Kép mentése

Egy segédprogram kép kimentéséhez a WHDLoad által készített kiíratási fájlból.

#### Installálás

Az SP csak a `DEV` csomagban található meg, a `USR` csomagban nem
másold a C: könyvtárba vagy hasonló helyre

#### Használat

Először készíts egy kiíratási fájlt. Indítsd el a programot amiből a képet ki szeretnéd szedni. A Snoop/S opciót be kell kapcsolnod. Az Expert/S és a DebugKey/K/N opciókat is be kell kapcsolni. Ha megjelenik az a kép, amelyet ki szeretnél lopni, nyomd meg a DebugKey-t. A WHDLoad most ki fogja írni a kiíratási fájlt. Lépj be abba a könyvtárba a parancssor használatával ahol a kiíratási fájl található. Most indítsd el az `SP` programot paraméterként a fájl mentési nevével. `SP` betölti a kiíratási fájlt és megpróbálja kimenteni a képet.

#### Opciók

`OutputFile/A,Cop/K,CS=CopStop/K,Width/K,Height/K,con0/K,mod1/K,mod2/K,pt1/K,pt2/K,pt3/K,pt4/K,NoCopLst/S`
`OutputFile/A` | a kép mentési neve
`Cop/K` | beállítja az első vizsgálandó copperlista kezdőcímét, ha felül szeretnéd írni a kiíratási fájlban található címet
`CS=CopStop/K` | ez az opció adja meg a vizsgálandó copperlista utolsó címét. Ezt akkor kell használni ha a képernyő egynél több képből épül fel.
`Width/K` | megadja az elmentendő kép szélességét, nincs hatással a modulo értékekre!
`Height/K` | megadja az elmentendő kép magasságát
`con0/K` | felülírja a kiíratási fájlban található `bplcon0` regisztert
`mod1/K,mod2/K` | felülírja a kiíratási fájlban található `bplmod1`/`bplmod2` regisztert
`pt1/K,pt2/K,pt3/K,pt4/K` | felülírja a kiíratási fájlban található `bplpt1,2,3,4` regisztert
`NoCopLst/S` | kikapcsolja a copperlista kiíratását