### Ismert hibák

#### Általános problémák

- Az Amigához kötött minden olyan extra hardverrel probléma van, amely véletlenszerűen vagy rendszeresen megszakításokat generál. Például ilyen az én hálózati kártyám (Hydra) is. Ha fut a TCP/IP stack-em, egy idő után majdnem minden játék lefagy, mivel a kártya PORTS megszakítást generál (ugyanilyet csinál a billentyűzet is), és ezt az installáló nem tudja rendesen kezelni. Azért nem, mivel amikor egy RTE kérés érkezik, egy következő megszakítás jön. A probléma elkerüléséhez a TCP/IP stack-et le kell állítani a WHDLoad indítása előtt.
  Hasonló kategóriába tartoznak az USB-stack-ek (használd az "AddUSBHardware REMOVE ALL" parancsot Poseidon esetén) és a Mediator Voodoo megszakítás-vezérlője (be kell állítanod következő opciót: "VoodooInt = No"). WHDLoad 16.8-as verziója óta már be van építve egy megoldás a Mediator megszakítások kezelésére, emiatt speciális beállítások már nem szükségesek.
- Ha használod a Picasso96 szoftvert, be kell állítanod a FakeNativeModes = No opciót (ezt a monitor meghajtó ikonjának paraméterei között találod). ha ezt nem állítod be, grafikus hibák és program-leállások fordulhatnak elő.
- Vannak olyan hardver konfigurációk melyek nem támogatják a WHDLoad MMU-alapú funkcióit. Ezek a 68030 alapú rendszerek. Az MMU/S opció nem használható ezeken a rendszereken! Ha az opció be van állítva, a WHDLoad leállítja az egész gépet. Jelenleg a következő hardverek okoznak problémát: az "Apollo A630", az "Apollo 1230", az "Elbox 1230" és a "Magnum MK2" turbókártyák.
- Ha olvasási/írási hibákat tapasztalsz, ellenőrizd a merevlemezeid beállításait. A WHDLoad nagyméretű adatokkal dolgozik (>1MB), amelyek nem jól beállított konfigurációk esetében hibákat okozhatnak. Ez azt jelenti, hogy ellenőrizd a HDToolBox segítségével a MaxTransfer és a Mask értékeket. A biztonságos értékek a következőek (nem tökéletes hardverekhez): MaxTransfer = 0x0FE00 és Mask = 0x0FFFFFC. Ezen különösen igaz a PCMCIA portban lévő eszközökre és a CF-IDE adapterekre.
  A problémák másik oka a memória-lefoglalás lehet. Léteznek olyan konfigurációk, ahol gondot okoz a fordított sorrendben történő memória-lefoglalás. Ebben az esetben a WHDLoad utasítható arra, hogy ne használjon ilyen lefoglalásokat a következő paraméter megadásával: NoMemReverse

#### Fejlesztőkhöz kötődő

- Az operációs rendszer és az installált program közötti váltás nem teljesen megbízható. A probléma az, hogy az egyéni és a CIA regiszterek nem olvashatóak, és emiatt nem is menthetőek el és nem is állíthatóak vissza. A WHDLoad maga nem változtatja meg ezeket a regisztereket, de amikor váltás történik az installáló és a rendszer között (pl. amikor egy fájlt tölt be a lemezről), a rendszer megváltoztathatja ezen regisztereket. Ha az installált program függ ezektők a regiszterektől, akkor problémák adódhatnak. Az biztos, hogy a rendszer minimum megváltoztatja a cop2lc, a bltafwm és a bltalwm regisztereket, esetleg még másokat is. A probléma egyik megoldása lehet a regiszterek visszaállítása a váltás alatt. A részletekért lásd: WHDLTAG_CBSWITCH_SET.