Rendszerfigyelõk / Leállító

### Rendszerfigyelők / Leállító

Nagyon sok rendszerfigyelő program létezik. Az ilyen programok használata nagy segítség lehet a fejlesztés alatt és a Slave-ek hibakeresése közben. A WHDLoad közvetlenül támogatja a HRTMon és a ThrillKill programokat. Mások is használhatóak a NoTrapHandler/S opcióval (ennek természetesen vannak hátrányai). Ha szeretnél egy másik számára közvetlen támogatást, vedd fel velem a kapcsolatot és ha meg lehet csinálni, belerakom a támogatást. A WHDLoad indításakor ellenőrzi, hogy van-e aktív támogatott figyelő. Ha van, akkor a WHDLoad csinál néhány extra dolgot. Ha az MMU-t használja a WHDLoad, akkor az megadja, hogy az a memória, amit a figyelő használ, érvényes és WriteThrough gyorsítótárazható. A játék/demó futtatása alatt minden NMI megszakítás az NMI vektorban a figyelő vektortáblájába lesz mentve. Emellett ha a VBR a WHDLoad által lett elmozgatva (NoVBRMove/S nincs beállítva és a CPU legalább 68010), összehasonlítja a FreezeKey értékét a jelenlegi billentyűzet értékével minden megszakítás alatt. Ha az értékek egyeznek, a WHDLoad megcsinálja a szükséges billentyűzet dolgokat, átalakítja a stackframe-et NMI stackframe-é és belép a figyelőbe ezen az NMI kezelőn keresztül.

#### HRTMon

A memória érzékelése relatíve biztonságos. Úgy gondolom, hogy ez így lesz a következő verziókban is. Vigyázz, ha az MMU-t használja a WHDLoad: ne lépj ki a BaseMem-en kívüli területre. Össze fog omlani, mivel a HrtMon nem kezeli a fellépő Access Fault Exception-t.

A HRTmonPrefs-ben be kell kapcsolni a 'No VBR move' kapcsolót, egyébként nem tudsz majd belépni a monitorba, mialatt a WHDLoad fut.

Miután visszatérsz az elindított HRTmon programból, a WHDLoad alatt futó program grafikus képernyőjén hibák jelenhetnek meg. Ez azért van, mert a HRTmon felülír néhány egyedi regisztert. Ezt úgy kerülheted el, hogy megadod a HRTmon számára a helyes értéket, pl. `'e $100 $5200'` egy 32 színű képernyő esetén, mielőtt kilépsz belőle.

A WinUAE beépített HRTMon programja csak akkor ismerhető fel, ha már előzőleg el lett indítva legalább egyszer (PgUp billentyűvel). Az első aktiválás állítja be az NMI vektort, amelynek a segítségével a WHDLoad megtalálja a monitor-programot.

#### ThrillKill

Nincsen használható azonosító a leállítóban, ezért egy kódösszehasonlítás van használva. Ezért az érzékelés nem működik más verziókkal.