Registration, Contact

#### Regisztráció

A regisztrációhoz kérlek nézd meg a WHDLoad honlapot.

A WHDLoad jelenlegi verziója nincsen lebutítva. Ez azt jelenti, hogy nincsenek funkcionális korlátozások a nemregisztrált verzióban. Emellett néhány alkotó elkészítheti úgy a Slave-eket, hogy csak a regisztrált verzióval működjön. Hogy figyelmeztessen a regisztrációra, a WHDLoad egy kérdezőt jelenít meg minden induláskor. Miután regisztráltad, kapni fogsz egy személyes kulcsfájlt, ami elrejti ezt a kérdezőt.

A regisztráció után kapott kulcsfájl érvényes lesz a WHDLoad összes jövőbeli verziójához.

A regisztrációs díj 30 US$ vagy 20 EUR. Ha a kulcsfájlt nem tudod email-ben fogadni, akkor még küldened kell 5 US$ vagy 5 EUR a média és postaköltségekre.

A fizetés történhet készpénzben vagy online regisztrációval (hitelkártya vagy PayPal szükséges hozzá). Ha készpénzzel akarsz fizetni, akkor töltsd ki a regisztrációs lapot és tedd be a pénzzel (fémpénz kizárva!) együtt egy borítékba (tedd a bankjegyeket egy papír közé) és küldd el a címemre.

#### Elérhetőségek

Elektronikus levél | wepl@whdload.de |
Honlap | http://www.whdload.de/wepl/ |
WHDLoad honlap | http://www.whdload.de/ |
Levélcím |  |

#### Utószó

Itt van néhány információ rólam és a WHDLoad történetéről.
Az iskolás éveim alatt kerültem először kapcsolatba elektronikával. A testvérem, aki jópár évvel idősebb tőlem, sok ilyen dolgot épített. Ez nekem nagyon megtetszett és elkezdtem ugyanezt csinálni. Építettem (vagy próbáltam építeni) többféle elektronikus eszközt a villogó LED-ektől az erősítőkig és így tovább. Később a számítógépek kezdtek elterjedni, volt lehetőségem egy KC85 nevű gépet használni. Szerettem volna saját számítógépet, de ez abban az időben több ok miatt sem volt lehetséges. Ezért elkezdtem építeni egy számítógépet egy nyomtatott tervrajzból, amely a Funkamateur című német magaziban jelent meg. Ezalatt politikai változások történtek Németországban, amelyek feleslegessé tette ezt, és nem dolgoztam rajta többet. Kaptam egy régi CBM 3032 típusú gépet a barátomtól, és elkezdtem programozni. Először Basic-ben és később gépi kódban (sebességi okokból. Írtam egy szép Backgammon programot és egy gyors Életjáték (Cromwell) szimulátort. Aztán valamikor 1990-ben megvettem első Amigámat, egy A500-ast. Nagyon sokat szórakoztam az első játékaimmal: Corporation és RoboCop2. Ezidőtájt az Amigámat leginkább játékokra használtam. Később elkezdtem gépi kódban programozni. Írtam néhány segédprogramot, a WRip volt valószínűleg a legismertebb közülük. 1994 karácsonyán kódoltam meg a WHDLoad első néhány byte-ját. Ennek oka a Cannon Fodder 2 volt, ami játszhatatlan lemezről. Nemsokkal azelőtt láttam egy merevlemez installálót az Agony-hoz és nagyon lenyűgözött. Csodálkoztam, hogy miért működik, mivel a játék nem a rendszer alatt futott, és az installáló mégis a merevlemezről olvasta a fájlokat. Mélyebb elemzés után megértettem, és elkezdtem írni valami hasonlót a CF2-höz. A kód sok ideig csak a meghajtómon volt érintetlenül. Aztán 1996 februárjában újra hozzáfogtam. Megvolt egy olyan program ötlete, amely tartalmazza az összes olyan technikai megoldást, úgy mint egy library, amely a rendszer butításához és kikapcsolásához szükséges. Egy másik kód (Slave) pedig a programok installálásához szükséges speciális dolgokat fogja tartalmazni. És így megszületett a WHDLoad. Ezekután rendszeresen dolgoztam a programon. Installálókat írtam a Gods és a Chaos Engine játékokhoz, és 1996 augusztusában a WHDLoad első publikus verziója (0.43) felkerült az Aminetre. Nem kaptam túl sok érdeklődést, de folytattam a munkát. Újabb lehetőségeket valósítottam meg és hibákat távolítottam el. 1997 elején létrehoztam a WHDLoad első honlapját. 1997 áprilisában megtörtént az első kapcsolatfelvétel azokkal az emberekkel, akik installálókat akartak írni a WHDLoad segítségével. Ezek Harry és Mr Larmer voltak. Ez egy nagyon jó dolog volt a számomra. Az idők folyamán a WHDLoad egyre növekedett. Mégtöbb lehetőség, jobb kompatibilitás és nagyon sok új installáló, amelyet különböző emberek programoztak.
Ma a WHDLoad nagyon stabil és sok funkciója van. Nagyon sok munka és idő volt a megírása, tesztelése és hibakeresése. Az emberek el sem tudják képzelni, mivel a WHDLoad legtöbb részének hibakeresése lehetetlen. A 1.0-ás verzióval bevezetett regisztrációs díj ezt a munkát fedezi. Ezenkívül tervezem a többi alkotó támogatását, de ez függ a regisztrációk számától.
Remélem, hogy te is támogatni fogod a WHDLoad további fejlesztését és az új installálókat. Váljon valóra az az álom, hogy nem lesz többé olyan játék floppy lemezen, amelyhez nincsen installáló...